Vučić: Albanija i Severna Makedonija zaslužuju početak pregovora, Srbija povećala razmenu sa EU za 30 odsto - Blitz RS - Vesti\nAlbanski premijer Edi Rama izrazio je svoje žaljenje zbog situacije u Evropskoj uniji i istakao da se nada da još uvek može da joj se pomogne.\nKaže da se oseća dobro što je u Briselu kao Evropljanin, ali i loše jer još uvek ne mogu da budu tu kao punopravni Evropljani nego kao gosti u podeljenoj kući.\nNaveo je da mu je žao EU i što lideri Zapadnog Balkana ne mogu da joj pomognu, te da je ona duboko podeljena.\nRama je dodao da Albanija čeka da dobije status kandidata u EU osam godina, te da „je Bugarska ovde problem, ali nije samo ona, već i to što se EU umorila od proširenja, a Bugarska je izraz toga“.\n„Nećemo da čekamo Godoa, baš mi je žao nekih ljudi koji su juče bili optimistični. Nisam došao sa idejom da će se nešto promeniti. Moramo da se pokrenemo kako bismo oživeli duh Evrope u regionu“, naveo je albanski premijer.\nZabrinjavajuće je, dodaje, da „čak ni pandemija i tragični rat koji se može pretvoriti u svetski nisu doveli do ujedinjenja“.\nIstakao je da podržava ideju Emanuela Makrona o formiranju Evropske političke zajednice i rekao da će nastaviti svoj put ka punopravnom članstvu, ali da ceni ako nova politička zajednica zaživi i postane mesto okupljanja i jedna kuća.\n„Nema problema ako smo na različitim spratovima, ali bar u dnevnoj sobi treba da budemo zajedno“, rekao je Rama.\nNaveo je da je jedna od glavnih tema bila i Severna Makedonija koja još uvek čeka kao kandidat iako je čak promenila i ime.\n„Zamislite da Francuska ili Italija promene ime da bi ušle u Evropsku uniju“, rekao je Rama i istakao da i Albanija čeka već 18 godina.\nRama je rekao i da Srbija jeste zemlja u kojoj je popularnost Vladimira Putina na oko 80 odsto i u kojoj nisu svi zadovoljni Briselom, ali je naglasio i da je to zemlja koja je neočekivano tri puta glasala protiv Rusije i usaglasila se sa evropskom politikom.\n„Razumem zahtev da se ide dalje, ali ne razumem insistiranje na testiranju granica jer Srbija nije u sutuaciji da tako brzo učini više i ako je pristiskamo rizikujemo suprotan efekat. Tako bi bio ugrožen evropski put Srbije i svih ljudi u regionu“, naglasio je Rama.\nAlbanski premijer je kazao da je danas u Briselu bio istorijski dan, ali u negativnom smislu, te da nije iznenađen, jer nije ni očekivao da će na sastanku EU – Zapadni Balkan njegova zemlja nešto dobiti.\n„Nisam frustriran, žao mi je EU. Kada vidimo da nije u stanju da oslobodi dva taoca Bugarske nije dobar utisak“, rekao je Rama na zajedničkoj konferenciji za novinare sa predsednikom Srbije Aleksandrom Vucićem i Severne Makedonije Mitrom Kovačevskim posle samita u Briselu, na pitanje novinara da li je razočaran zbog toga što nije bilo pomaka i zbog čega žali.\nRama je primetio kako nije tajna da je njemu više stalo do EU nego Vučiću, jer su kako je rekao, Albanci religiozno privrženi EU.\n„Naravno, imali su najdivnije reči za nas, i da budem iskren i rekli da se osećaju loše što ne može ništa konkretno da se uradi. Ali niko od njih nije rekao da se loše osećaju zbog same EU, a ne zbog nas“, istakao je Rama.\nOcenio je i da EU ima veći problem od Albanije, jer oni imaju veću odgovornost.\n„Mislim da ćemo sigurno stići u Evropu, nadam se pre narednog veka, ali najkasnije u narednom veku“, primetio je Rama ironično.\nNajavio je i da će Albanija nastaviti da obavlja i dalje svoj posao i da nastavi sa reformama, jer želi da bude zemlja gde će se ljudi dobro osećati i imati standard kao EU.\n„Nisam očekivao ništa drugo od onoga što sam dobio, nije bilo iznenađenja“, rekao je Rama.\nDodao je i da se nada da u Hrvatskoj neće biti protivljenja kada su u pitanju integracije Srbije, na način kako je Bugarska blokirala Albaniju.


Željka Cvijanović čestitala srpskim odbojkašicama\nPredsjednik Republike Srpske Željka Cvijanović čestitala je ženskoj odbojkaškoj reprezentaciji Srbije, selektoru Zoranu Terziću i cijelom stručnom timu na osvojenoj zlatnoj medalji na Evropskom prvenstvu.\n"U ime građana Republike Srpske i u svoje ime upućujem vam najiskrenije čestitke povodom velikog uspjeha i osvajanja zlatne medalje na Evropskom prvenstvu u Turskoj. Sjajnom igrom tokom cijelog prvenstva i demonstracijom vrhunskog sportskog umijeća dokazali ste da istrajnost i timski rad daju najbolje rezultate", navodi se u čestitki.\nCvijanovićeva je istakla da su građani Republike Srpske sa zadovoljstvom pratili utakmice reprezentacije Srbije, koja ih je svojom izuzetnom igrom i postignutim uspjehom još jednom učinila ponosnim i srećnim.\n"Želim vam puno uspjeha i na narednim takmičenjima i uvjerena sam da ćete nastaviti da ostvarujete vrhunske rezultate, kojima ćemo se zajedno radovati", navedeno je u čestitki predsjednika Republike Srpske.\nŽenska odbojkaška reprezentacija Srbije odbranila je titulu prvaka Evrope, pošto je u finalu u pet setova savladala selekciju Turske.\nŽeljka Cvijanović Odbojkašice Srbije\nOdbojkašice Srbije odbranile titulu šampiona Evrope!\nPonos Srpske i Srbije\nTijana Bošković MVP prvenstva Evrope\nBolje od Poljakinja\nOdbojkašice Srbije izborile olimpijsku vizu\n1005 glasova 59%


Podizanje nivoa razumevanja građana o njihovim pravima i obavezama u izvršnom postupku na lokalnom nivou - Centar za evropske politike Podizanje nivoa razumevanja građana o njihovim pravima i obavezama u izvršnom postupku na lokalnom nivou - Centar za evropske politike\nOd aprila 2020. do februara 2021. godine, CEP će sprovoditi projekat „Podizanje nivoa razumevanja građana o njihovim pravima i obavezama u izvršnom postupku na lokalnom nivou“.\nOvaj projekat nastoji da doprinese unapređenju izvršnog postupka u Srbiji kroz podizanje razumevanja građana i njihovo obrazovanje o njihovim pravima i obavezama u izvršnom postupku u tri odabrane opštine (Kragujevac, Pančevo i Kraljevo).\nOvaj projekat postavlja građane kao glavnu ciljnu grupu i krajnjeg korisnika projekta, jer projekat ima za cilj da poveća njihovu svest i znanje o njihovim pravima i obavezama u izvršnim postupcima. Druge ciljne grupe su odabrane lokalne samouprave i javna komunalna preduzeća u ovim opštinama, jer su vlasnici / pružaoci opštinskih usluga najveći proizvođači postupaka izvršenja na lokalnom nivou. Konačno, projektne aktivnosti takođe su usmerene na organizacije za zaštitu potrošača i javne službenike za sprovođenje zakona u gradovima pokrivenim ovim projektom.\nOpšti cilj projekta je da podrži reformu i poveća efikasnost pravosuđa u Srbiji kroz poboljšanje razumevanja građana o njihovim pravima i obavezama u izvršnim postupcima. Da bi se postigao ovaj opšti cilj, aktivnosti u okviru ovog projekta usmerene su na unapređenje komunikacije i koordinacije između ključnih aktera u izvršnim postupcima pružanja opštinskih usluga i svesti građana o ulozi lokalnih samouprava i javnih komunalnih preduzeća, kao i njihovim pravima i obavezama u izvršnim postupcima.


Studentski kulturni centar Beograd - ROK DIZAJN, PERFORMING I BODY ART\nutorak, 25. mart 2014. u 19.00 Novi prostor\nCiklus predavanja o popularnoj kulturi\nDragan Jovanović, sociolog kulture\nRok kultura je fenomen koji traje već više od 50 godina. Prešavši put od potkulture (stila i načina života) početkom 60-ih, vezan uz muziku mladih i muzičku industriju, postao je ne samo kulturni i estetički fenomen već je poprimio i šire socijalne i antropološke okvire. Ova kultura postala je duh vremena druge polovine XX veka koji ima svoje socijalne i istorijske korene.\nPredavanja kroz ciklus o rok kulturi, kao popularnoj kulturi, obuhvataju ne samo teme prožimanja sa klasičnom kulturom, već i uticaje koji je rok kultura izvršila na dizajn, scenski performing i body art.\nRok kultura je integrisala mnogobrojne umetničke prakse i estetike klasične umetnosti, avangarde i post avangarde stvarajući hibridne forme u grafičkom, industrijskom, modnom i video dizajnu. Takođe je razvijajući vlastite scenske nastupe koristila iskustva pozorišta, hepeninga i karnevala stvarajući spektakularne scenske performinge. Body art je kao umetnost tela i deo konceptualne umetnosti integralni deo rok kulture kroz koje se razvijaju i istaržuju savremene teme nasilja, otpora, seksualnosti...


Puniji muškarci su bolji očevi - Životni stil\nNaslovnica Porodica Puniji muškarci su bolji očevi\nPuniji muškarci su bolji očevi\nTate, opustite se, nije sve u mišićima! Iako mnogi muškarci provode sate i sate u teretani u želji da što bolje izgledaju, istraživanja su pokazala da su puniji muškarci nežniji i privrženiji deci.\nČak 51 odsto žena se izjasnilo da više voli tipično telo tate bez isklesanih mišića. Ovaj trend je poprilično popularan u poslednje vreme i stavlja naglasak na prirodno muško telo. Ženama je veoma važno da muškarci nisu sebični i zaljubljeni u sebe, pogotovo kada je u pitanju porodičan muškarac koji bi trebalo da vodi računa i o deci.\nPored toga što su poželjniji lepšem polu, pokazalo se da su puniji muškarci uspešniji u vaspitanju.\nIstraživanje koje je sprovedeno obuhvatilo je 800 žena i muškaraca. Rezultati istraživanja su pokazali da se uz telo punijeg tate vezuju pozitivnije osobine. Takođe, rezultati pokazuju da su puniji muškarci nežniji sa decom, više vremena provode sa njima, rado sa decom uče nove stvari.\nNasuprt njima, muškarci sa mišićima češće izjavljuju da su im deca dosadna i izbegavaju druženja sa njima. Štaviše i ženama su interesantniji muškarci koji ne vode toliko računa o svakom mišiću na svom telu, ističu da su im pružanje podrške, inteligencija i ljubaznost privlačniji kod jačeg pola.\nZaključak istraživanja ne znači da ne bi trebalo da se u potpunosti odreknete brige o telu, jer je veoma važna kako za zdravlje tako i za izgled.\nPrethodni članakSve oči su uprte u Melaniju, a ona je najmoćnija žena iz senke u Americi!\nNaredni članak6 znakova da je vrijeme da svako krene svojim putem\n5 sjajnih načina da pomognete svom stidljivom detetu\nVaže za jedan od najskladnijih i najdugovečnijih parova na estradi, a evo kako se dogodio njihov susret\nSTALNO UBACUJEM TENISKU LOPTICU U DEČJI BAZEN, REŠAVA OGROMAN PROBLEM: 2...


Tužilaštvo za organizovani kriminal u saradnji sa operativcima MUP Srbije i BIA, prikupili su dokaze za još najmanje dve likvidacije mladih Beograđana, prenose "Večernje Novosti".\nTada je Miljković već otvoreno počeo da priča protiv Zvicera smatrajući da njemu i Belivuku dodeljuje najprljavije poslove, a da im daje daleko manje para nego što zaslužuju - objašnjava sagovornik.\nI opet se pojavio problem sa novcem, a to je i bio glavni cilj njihovog odlaska u Crnu Goru, januara ove godine, da probaju da ispeglaju stvari i izvuku više - ističe naš izvor. - Ipak, netrpeljivost prema Zviceru, od koga su dobijali naređenja, nijednog trenutka nije jenjavala. U jednoj poruci, koju šalje Belivuk iz Crne Gore, saradnicima u Ritopeku, kaže: "Evo, deremo ove glupe Crnogorce."


Manco: Evropski put pripada mladima - European Western Balkans\n"Sta ce biti u Trstu za tebe, odnosno mlade" povodom EU Dana otvorenih vrata; Foto: Dragan Kujundžić\nBEOGRAD – Ambasador Italije Ðuzepe Manco pozvao je danas mlade u Srbiji da daju svoj doprinos evropskom putu i da utiču na političare da budu još odlučniji u tome.\n“Kada govorimo o evropskom putu Srbije i zemalja Zapadnog Balkana, to je nešto što pripada vama. Vi ste vlasnici tog procesa”, poručio je Manco koji se obratio na početku razgovora sa mladima na temu “Šta će biti u Trstu za tebe, odnosno mlade” u kome je učestvovao generalni sekretar Regionalne kancelarije za saradnju mladih Ðuro Blanuša.\nUoči predstojećeg samita u Trstu, Manco kaže da će se na tome skupu razgovarati o konkretnim stvarima za mlade kao što su putovanja bez ograničenja, izgradnja puteva koji će bolje povezati ljude u regionu, prevencija korupcije, unapređenje trgovine i biznisa, rast i zapošljavanje, kao i o tome šta Regionalna kancelarija može da uradi za mlade i sam Berlinski proces.\n“Želimo da učestvujete u tom procesu. Trst će biti naš doprinos da se uanparedi put zemalja regiona u EU. Ulažući u mlade, ulažemo u budućnost zemalja regiona i Evrope”, rekao je Manco.\nU razgovoru povodom EU Dana otvorenih vrata koji su organizovali ambasada Italije i Italijanski institut za kulturu u Beogradu, u saradnji sa Delegacijom EU u Srbiji, Blanuša, koji je odnedavno generalni sekretar Regionalne kancelarije za mlade čiji je sekretarijat u Tirani, rekao je da će ta kancelarija na samitu u Trstu predstaviti šta je do sada urađeno.\n“Trst će biti prilika da podelimo ideje”, kaže Blanuša.\nOdgovarajući na pitanje prisutnih o ključnim aktivnostima Regionalne kancelarije za mlade, Blanuša je naveo da je u njenom fokusu mobilnost mladih na Zapadnom Balkanu i projekti koji se odnose na pomirenje i saradnju, a koji će biti prilika da se mladi sretnu i putuju.\n“Ključna aktivnost Regionalne kancelarije za mlade su omladinske razmene koje ne koštaju mnogo, a efekti su ogromni”, rekao je Blanuša navodeći da posle godina ratova današnja generacija mladih ima priliku da kroz ovaj program otvori novu stranicu u saradnji.\nRegionalna kancelarija će se, kaže, baviti i političkim procesima, među kojima su i pitanja priznavanja diploma i ukidanje viza, navodeći da je sada situacija takva da kada putujete iz Prištine u Sarajevo, to je kao da putujete u Gvatemalu.\nGovoreći o etničkoj distanci, Blanuša kaže da dve trećine mladih ima izrazito negativan stav prema onima izvan svojih granica, te da je namera da se te predsrasude i stereotipi razbiju kroz konkretne projekte saradnje.\nBlanuša je rekao da je preduslov za apliciranje na konkurs koji će biti raspisan u septembru ili početkom oktobra da postoji partner u drugim zemljama regiona, a da su ciljna grupa svi mladi od 15 do 30 godina.\nUpoznao je mlade sa procesom nastanka te kancelarije, navodeći da se o njenom formiranju razgovaralo na najvišem političkom nivou.\nPodsetio je da su formiranje te kancelarije pokrenuli 2014. nemačka kancelarka Angela Merkel i tadašnji premijer Srbije Aleksandar Vučić sa idejom da ona bude platforma za saradnju među mladima na Zapadnom Balkanu.\n“Iza Regionalne kancelarije za mlade stale su sve vlade zemalja Zapadnog Balkana”, rekao je Blanuša navodeći da su Vučić i albanski premijer Edi Rama zajednički radili da se stvori šira politička podrška, kao i da je 4. jula 2016. u Parizu potpisan sporazum o njenom osnivanju u okviru Berlinskog procesa, kao podrška na putu zemljama Zapadnog Balkana ka EU.\nU Upravnom odboru te kancelarija su, kaže Blanuša, šest ministara zaduženih za mlade u regionu i šest mladih, koji zajedno sa ministrima učestvuju u donošenju odluka.\nSvaka od šest zemalja regiona imaće lokalnu filijalu kancelarije, a kako je najavio Blanuša, ona bi u Beogradu trebalo da bude otvorena početkom jula.


U poljskim Krušvicama 2. i 3. sepetmbra 2017. biće održano Prvo evropsko prvenstvo za seniore do 23 godine na kojem će boje naše zemlje braniti Igor Đerić i Aleksandar Beđi\nU poljskim Krušvicama 2. i 3. sepetmbra 2017. biće održano Prvo evropsko prvenstvo za seniore do 23 godine na kojem će boje naše zemlje braniti Igor Đerić i Aleksandar Beđik u dubl skulu i Dušan Slavnić u skifu. Aleksandar Ivković: Dubl skul s optimizmom putuje u Poljsku. Dušan Kovačević: Nastup u skifu na velikoj međunarodnoj sceni novi izazov i za Slavnića i za mene\nU poljskim Krušvicama 2011. odžano je Prvo evropsko za juniore, a isto mesto, šest godina kasnije, biće poprište i Prvog šampionata Starog kontinenta za seniore do 23 godine. Na regatnoj stazi na ledničkom jezeru, zaštićenom programom “Priroda 2000”, 2. i 3. septembra 2017. za zvanje najboljih mlađih seniora Evropa boriće se predstavnici 30 zemalja. Srbiju će na ovom takmičenju predstavljati dve posade. U skifu, u kojem je prijavljen najveći broj čamaca – 18, nastupiće Dušan Slavnić, dok će se u konkurenciji devet dubl skulova ogledati Igor Đerić i Aleksandar Beđik. Trener srpskog dubl skula Aleksandar ivković “podvukao” je da su Đerić i Beđik odlično radili u završnim pripremama i da maksimalno spremni dočekuju start šampionata.\n– Za obojicu će prvenstvo u Krušvicama biti poslednje reprezentativno takmičenje u ovoj sezoni u kojoj su do sada “upisali” nastupe u četvercu bez kormilara na Svetskom kupu u Beogradu, Evropskom prvenstvu za seniore u Brandenburgu i Svetskom prvenstvu za seniore do 23 godine u Plovdivu. Nakon šampionata u Bugarskoj počeli su da treniraju u dubl skulu u kojem su od početka pokazali dobre brzine. Iako im je dvojac bez kormilara prirodnija disciplina, s obzirom da su obojica više rimenaši, i zbog sitnih povreda nismo imali vremena za manervisanje pa smo na Izbornoj regati nastupili u dubl skulu u kojem smo i izvadili “vizu” za Krušvice. U Poljsku putujemo s optimizom i spremni na sve izazove koji će biti posebno zahtevni budući da se sve odigrava u samo dva dana. Što se konkurencije tiče ona će se umnogome razlikovati u odnosu na ovogodišnje Svetsko prvenstvo za seniore do 23 godine. U Krušvicama će od dubl skulova koji su nastupili u Plovdivu veslati jedino Slovenci Krebs i Alajnčić. Oni su taj šampionat završili trijumfom u B finalu, ali su po rezultatima zaslužili i više do sedmog mesta. Bez obzira na sve u Poljskoj nas očekuje izuzetno jaka konkurencija budući da će u ovoj disciplini svoje čamce imati mnoge velike veslačke nacije – napomenuo je Ivković.\nTrener srpskog skifiste Dušan Kovačević pred odlazak za Poljsku je kazao da je i za Slavnića i za njega ova disciplina novo iskustvo kada je reč o nastupima na velikim međunarodnim takmičenjima.\n– Slavnić je veći deo ove sezone proveo u četvercu bez kormilara sa Cvijetićem, Ristićem i Rajićem, koga je određen peh sprečio da se kvalifikuje na Svetsko prvenstvo za seniore do 23 godine. Nakon toga seo je u skif, a prezadovoljni smo samom činjenicom da je na Izbornoj regati ispunio kriterijum za učešće na Evropskom prvenstvu za mlađe seniore i što je tako došao u priliku da se na velikoj veslačkoj sceni oproba u ovoj disciplini. Ostaje da se vidi kako će se snaći Krušvicama, posebno iz razloga što će imati četiri trke u dva dana, a mnogo bližu sliku o krajnjim dometima imaćemo posle kvalifikacija. Osnovni cilj je da iz trke u trku postiže svoje najbolje rezultate, a na kraju ćemo videti za koji plasman će to biti dovoljno. Iako o većini rivala nemamo bliže informacije, po svemu sudeći najveći favoriti za zlato biće Rumun Enače i Bugarin Jotov, koji su zauzeli četvrto, odnosno peto mesto na ovogodišnjem Svetskom prvenstvu za mlađe seniore u Plovdivu, kao i Litvanac Kelmelis koji je na tom takmičenju stigao do bronze u dubl skulu, prethodno u kvalifikacijama oborivši svetski rekord u ovom čamcu – kazao je Kovačević i dodao – Slavnić je ove sezone po svim rezultatima pokazao da pripada grupi naših najboljih seniora B. Predstojeće takmičenje biće mu novi izazov, a može da mu bude i vodiilja za narednu sezonu, njegovu poslednju u konkurenciji mlađih seniora. U svakom slučaju plan je da uvodni deo sezone trenira u skifu, što smatram da bi trebalo da bude program za sve kandidate za reprezentaciju. Nakon toga ćemo procentiti da li će da ostane u ovom čamcu ili ćemo ponovo da pravimo neku kombinaciju.\nKovačević deli Ivkovićevo mišljenje da je odlična stvar što su pokrenuta evropska prvenstva za seniore do 23 godine.\n– Sjajno je što je Evropa dobila još jedno veliko takmičenje, koje će ove godine u Krušvicama imati svoju premijeru. Ovaj šampionat je izvanredna šansa da mlađi seniori produže sezonu, a siguran sam da će iz godine u godinu biti sve jače – istakao je Kovačević, koji je kao koordinator seniorske B reprezentacije izneo očekivanja i od nastupa dubl skula Đerić, Beđik u Krušvicama – Đerić i Beđik su ove godine napravili sjajan rezultat na Svetskom prvenstvu za seniore do 23 godine u Plovdivu, gde su u četvercu bez kormilara sa Obradovićem i Lazićem osvojili peto mesto. Verujem da će, ako visok kvalitet iz tog čamca prenesu i u dubl skul, biti u najužem krugu kandidata za visok plasman.\nPut Poljske treneri Ivković i Kovačević kreću u sredu, a reprezentativci u četvrtak. Šampionat počinje u 2. septembra, kvalifikacionim trkama. Dan ranije biće održan žreb i svečano otvaranje takmičenja. U subotu su, pored kvalifikacija, i repesaži, dok je nedelja rezvervisana za polufinala i finala.


MILOŠ KOVIĆ UPOZORIO VUČIĆA: Zna se kako prolaze države koje šalju poruke slabosti (VIDEO)\n11-05-2018 10:50 Izdvojeno Svet Planeta Video\nIstoričar Miloš Ković kaže da se davanjem stolice tzv. Kosovu u UN ili podelom Kosova Srbija odrekla svoje južne pokrajine, a da bi ova ganeracija Srba bila najgora u istoriji našeg naroda. On je rekao da bi Vučić takvim potezom faktički otpočeo stvaranje Albanije čime bi ugrozio, ne samo Srbiju i Republiku Srpsku, već i druge zemlje na Balkanu.\n- Dve opcije su u ovom trenutku moguće, zamrznuti konflikt ili rešavanje problema u skladu sa interesima NATO pakta, SAD, Nemačke, Engleske i albanskih šofinista – kaže Ković u intervjuu produkciji “Balkan info”.\nOn je rekao da bi Srbija priznanjem Kosova ili podelom ugrozila ceo Balkan.\n- Da li ćemo mi biti prvi na Balkanu koji će krenuti sa stvaranjem Velike Albanije, čime ćemo ugroziti ne samo Srbiji i Republiku Srpsku. To je poruka slabosti, a zna se kako prolaze države koje šalju poruke slabosti i cenkanja sa sopstvenom teritorijom. Šta će posle da bude sa Makedonijom, Crnom Gorom pa čak i Grčkom – kaže Ković.\nOn je postavio pitanje kako će prići nacija koja se odrekne temelja svog identiteta što je za Srbiju Kosovo i Metohija.\nPod kojim bi uslovom Vučić priznao Kosov, iako je po nekima to nemoguća misija, saznajte OVDE.\nŽarković kritikuje politiku Aleksandra Vučića.\nDržava počela prodaju banja, a nije njen vlasnik?!\nMARKOVIĆ ODLUČNO: "Ako napadač na novinarku ne bude uhapšen, biće smena!"\nSRBIJA POTVRDILA UČEŠĆE: Vučić će učestvovati 17.maja na Samitu u Bugarskoj!\n"GROZNO ORUŽJE" RUSIJE: SAD nisu našle pandam raketnom sistemu "Kinžal" u svetu! (VIDEO)\nSprečen teroristički napad na Besmrtni puk!\nSrbima, poslanica iz Moskve


Odložen i izvoz „Fijata“ u Rusiju\nDolazak ruskog ministra energetike Aleksandra Novaka, koji je trebalo da poseti Beograd početkom ovog meseca, odložen je do daljeg, saznaje “Blic”.\nRazlog za odlaganje ove i te kako važne posete za ekonomiju Srbije je, kako za “Blic” kaže šef srpske diplomatije Ivica Dačić, na ruskoj strani.\n- Ruski ministar Aleksandar Novak nije mogao da dođe. On bi trebalo da da novi termin posete - rekao je Dačić.\nJoš nije utvrđeno da li će se i kako proširiti lista za bescarinski promet između Srbije i Rusije, a ni da li će na listi biti kragujevački “fijat”. To su bile teme za razgovor sa Novakom. O spisku robe za bescarinski promet još nije raspravljao Savet evroazijske ekonomske komisije, tvrdi izvor “Blica”.\nProšlog leta računalo se da će sankcije između EU i Rusije povećati izvoz iz Srbije. Ali, tvrdi ministar trgovine Rasim Ljajić, ukupan izvoz u Rusiju u prvom kvartalu 2015. za 36 odsto je manji.\n- Ključni razlog je pad rublje, što je dovelo do pada tražnje na ruskom tržištu. Veća je i konkurentnost proizvođača sa trećih tržišta koji su privukli ruske dobavljače - tvrdi Ljajić.\nS druge strane, izvoz jabuka povećan je 72 odsto, malina za 81 odsto, pasulja za 83 odsto, a svinjskog mesa za skoro 300 odsto.\nI dalje smo, saznajemo, pod posebnim režimom kontrole kada je u pitanju sam uvoz. Zbog sumnji da izvozimo voće, povrće i meso proizvedeno u EU, a uz falsifikovane papire o navodnom srpskom poreklu, od početka aprila ove godine svaka pošiljka iz Srbije ove robe mora da se najavi ruskim organima.\nUgostitelji protiv zabrane pušenja u kafanama\nUdruženje ugostitelja Beograda najavilo je juče na seminaru “Pušenje na javnim mestima” da će pokrenuti građansku inicijativu za donošenje zakona koji će biti manje restriktivan od vladinog predloga koji predviđa potpunu zabranu pušenja u ugostiteljskim objektima.\nČetiri super-činjenice o NOVCU 21. VEKA: Prešišao je moćne korporacije, ekonomiju prebogatog Katara i ne planira da se zaustavi\nVrednost bitkoina, pionira među kriptovalutama premašila je vrtoglavih 10.000 dolara, a svi bitkoini već sada su prevazišli vrednost gigantskih kompanija, pa čak i država. Donosimo vam četiri neverovatne činjenice o ovoj digitalnoj valuti.\nPočelo snižavanje marži na meso, slede brašno, ulje, mleko\nTrgovci u Srbiji, već prvog radnog dana posle Nove godine, počeli su da uklapaju marže na meso na propisanih 10 procenata, a očekuje se da će u naredna tri dana biti nivelisane cene brašna, ulja, mleka, jogurta, šećera i ribe.\nI opštine na izdisaju\nNisu dugovi problem samo javnih preduzeća, privatnih firmi i građana, jer ni opštine više ne mogu redovno da servisiraju račune. Njih oko 70 odsto anektiranih kasni sa otplatom obaveza vrednih 15 milijardi dinara, a dugovanja ukupno 170 opština, dosta su veća, tvrde u Stalnoj konferenciji gradova i opština (SKGO).\nCER pohvalio plan restukturiranja Železnica Srbije\nZajednica evropskih železnica i upravljača infrastrukture (CER) ocenila je da je plan restrukturiranja Železnica Srbije u skladu sa evropskim direktivama, saopštile su danas Železnice Srbije.


► Vulin: VS se intezivno oprema, mora da bude spremna da zaštiti mir\n"Pošto nismo u članstvu NATO ili bilo kog drugog vojnog saveza i nećemo biti članice, mi moramo da budemo u stanju da odgovorimo na svaki izazov", rekao je Vulin u Vojnotehničkom institutu (VTI) gde je prisustvovao prikazu naoružanja i vojne opreme koji su uvedeni u operativnu upotrebu VS ili su u završnoj fazi ispitivanja.\n"Zahvaljujući radu upravo ovih ljudi, mi smo u stanju da se opremamo najsavremenijim sistemima, ali po najnižim mogućim cenama. Sve ovo što ste ovde videli, da smo kupovali ili da kupujemo na svetskom tržištu, mi jednostavno ne bi imali novca za tako nešto", ocenio je Vulin, a prenosi služba za informisanje.\n"U naoružanje Vojske Srbije uvedeno je 29 različitih sistema, a 2009. godine, kao najbolje godine do tada, svega osam", rekao je Vulin.\n"Stručnjaci Vojske Srbije, Generalštaba i Ministarstva odbrane ustanovili su 90 različitih sistema naoružanja kojima ona treba da se opremi u srednjoročnom periodu", rekao je Miloradović i da od toga 76 treba da budu sistemi domaćeg razvoja i odbrambene industrije.\nMeđu najznačajnijim su borbeno oklopno vozilo "Lazar-3", artiljerijski sistem NORA B-52, modernizovani "Oganj – LRSV", modernizovani raketni sistem PVO KUB-M, radar P-40, terenski automobil "FAP" 2832, daljinski upravljiva besposadna platforma "Mali Miloš", daljinski upravljana borbena stanica, samozaštitni ometač – ROSZ 1, osnova borbenog oklopnog vozila M16, te različite rakete, municija i upaljači.


Subotička kompanija "D-Motors Group"- Ford slavi 1. rođendan\nOsim svečane proslave rođendana, kompanija je obradovala svoje korisnike sa mogućnošću probne vožnje Fordovih modela automobila, servisiranjem automobila sa popustom i kupovinom rezervnih delova sa popustom.\nSubotička kompanija "D-Motors Group"- Ford slavi svoj prvi rođendan. Subotička kompanija "D-Motors Group"- Ford započela je sa radom prošle godine tokom najtežeg epidemiološkog perioda. Zbog tadašnje situacije nisu se mogli predstaviti na adekvatan način, međutim, slaveći svoj uspešan rad u proteklih godinu dana, i taj propust su nadoknadili. Ovih dana su čekali svoje nove i stare kupce s posebnim akcijama i popustima.\nDaniel Đivanović, direktor, "D-Motors Group", Subotica: „U ovom trenutku možda možemo reći da nije ekonomska kriza, već kriza proizvođača i dobavljača, pa se moramo nositi s tim novim izazovima sada. Dakle, postoji potražnja za automobilima, ali došlo je do povećanja cena, ne samo u automobilskoj industriji, posvuda, ima kašnjenja, pa se trenutno sa tim problemom borimo, ali možda će se do kraja avgusta ova situacija stabilizovati."\nGigantska kompanija Grand Motors je 17 godina vršila distribuciju Fordovih automobila u Subotici. Pre godinu dana, kompanija "D-Motors Group" Ford je službeno preuzela od firme sa sedištem u Beogradu zastupanje marke Ford. Međutim, Grand Motors je ostao glavni uvoznik Fordovih automobila u regiji. Stanko Radić, generalni direktor, Grand Motors, Beograd: „S gospodinom Đivanovićem, koji je vlasnik kompanije "D-Motors Group", naša saradnja je u ovoj godini potpuna, dok u međuvremenu moramo shvatiti da je prošla godina bila puna izazova i da je nama koji se bavimo ovim poslom, bilo najteže da se nosimo sa tim zbog epidemiološke situacije."\nPrivatna kompanija je već godinu dana jedini službeni predstavnik Fordovih putničkih automobila u severnoj Bačkoj. Dr Balint Pastor, predsednik Skupštine Grada Subotice (SVM): „Grad Subotica ceni kompanije koje donose hrabre odluke u poslovnom sektoru i koje zapošljavaju ljude iz Subotice. U tom pogledu "D-Motors Group" zaslužuje poštovanje jer ima devet zaposlenih i obezbeđuju posao za devet Subotičana, devet porodica. Uz to, tokom epidemije odlučili su podići svoje ekonomsko poslovanje na viši nivo, to su učinili pre godinu dana."\nNajtraženiji Fordov model automobila i dalje je Fiesta, međutim, noviji modeli dizajnirani za evropsko tržište poput Kuge i Pume takođe su izuzetno popularni.


Varhelji: Plan podrške i investicija za Balkan – 29 milijardi eura – Biznis.ba\nNaslovnaBiHVarhelji: Plan podrške i investicija za Balkan – 29 milijardi eura\nVarhelji: Plan podrške i investicija za Balkan – 29 milijardi eura\nobjavljeno 06. okt 2020. u 16:29\nKomesar za susjedstvo i proširenje Evropske unije predstavo je danas paket za proširenje 2020. i Ekonomski i investicijski plan za zapadni Balkan zastupnicima u inostranstvu.\n– Za ovu Komisiju zapadni Balkan bio i jeste naš prioritet od prvog dana u uredu i mi smo uvjereni da budućnost leži u Evropskoj uniji za sve njegove zemlje. Ovo je i naš strateški interes, ne samo strateški interes regije, i radit ćemo dalje da ih približimo nama.\nKada je u pitanju zapadni Balkan, Varhelji je naglasio da je Evropska unija prema ovoj regiji imala tri ključna cilja.\n– Prva je bila obnoviti proces proširenja, druga je bila otvoriti pregovore između Albanije i Sjeverne Makedonije, a treća je bila obezbijediti ekonomski oporavak u regiji. Drago mi je da kažem da ono što ću predstaviti danas predstavlja treći, jer su prva dva već ostvarena.\n– Zapadni Balkan značajno zaostaje u ekonomskom razvoju za Evropskom unijom, njegov BDP po glavi stavnovnika je manji od 50% prosjeka EU i naš je izazov kako omogućiti ovoj regiji zatvori ta razlika kako kako bi BiH bila kompatibilnija s Evropskom unijom i uspostavila uspješnu tržišnu ekonomiju, naveo je Varhelji.\nZbog ovoga Varhelji ističe d aje pripremljen ekonomski i investicioni plan za regiju Zapadnog Balkana.\n– Komisija predlaže da se mobilizira do 9 milijardi eura, u okviru IPA 3 fonda za period od 2022. do 2027. kako bismo povećali kapacitete ove regije da se približi EU.\n– U poređenju s našim planom, spomenut ću vam samo da je BDP kompletnog regiona oko 100 milijardi eura, naglašava Varhelji.\nVarhelji tvrdi da bi prema ovim procjenama ove investicije trebale obezbijediti rast od najmanje 3,6 posto BDP-a, a da bi plan mogao mobilizirati u sredstva u iznosu od 30% BDP-a kompletne regije.\nKomesar naglašava da je investicioni plan usmjeren na ključna područja od krucijalne važnosti koja su u stanju omogućiti rast i zaposlenjam brzo i na održivom nivou.\nVarhelji je istakao da je prvi cilj uložiti u infrastrukturu i transport, što u prvom redu podrazumijeva izgradnju autoputeva. Cilj je povezati glavne gradove zapadnog Balkana. Drugi cilj je uložiti u obnovljive izvore energije koji bi trebalo da zamijene ugalj kao način dobbijanja energije. Treći cilj je investirati u zaštitu prirodne sredine, četvrti u razvoj digitalnih tehnologija. Privatni sektor i ljudski kapital s posebnim naglaskom na mlade koji napuštaju regiju je peti cilj ovog investicionog plana.


Šaranović: Država nastavlja da diskriminiše bivše radnike ,,Radoja Dakića“ - Demokrate\nŠaranović: Država nastavlja da diskriminiše bivše radnike ,,Radoja Dakića“\nPrije duže od tri mjeseca, preciznije 28.06 ove godine, u ime Demokratske Crne Gore sam, pored ostalog, pozvao Ustavni sud Crne Gore da ispoštuje Zakon o Ustavnom sudu i o podnesenim ustavnim žalbama zbog povrede prava na mirno uživanje imovine bivših radnika ,,Radoje Dakić” odluči u zakonom propisanom roku.\nPodsjećam, članom 39 stav 2 Zakona o Ustavnom sudu propisano je da ,…u svakom predmetu Ustavni sud mora odlučiti najkasnije u roku od 18 mjeseci od dana pokretanja postupka pred tim sudom”.\nOsamnaestomjesečni rok u kojem je Ustavni sud najkasnije morao odlučivati o podnesenim ustavnim žalbama bivših radnika ,,Radoje Dakić” istekao je 28. avgusta ove godine, a Ustavni sud je, ponavljam podsjećanje, još u oktobru prošle godine zaključio da će o ustavnim žalbama bivših radnika ,,Radoje Dakić” odlučivati prioritetno, jer je ocijenio da je u pitanju ,,…predmet od posebnog značaja za zaštitu prava i sloboda građana”.\nCitirane obavezujeće norme nijesu, nažalost, predstavljale nikakav problem predsjedniku Ustavnog suda da u avgustu obezbijedi korišćenje kolektivnog godišnjeg odmora svih sudija Ustavnog suda. Naprotiv, i nakon proteka duže od mjesec dana nakon povratka sa godišnjeg odmora i nakon isteka roka u kojem je Ustavni sud najkasnije bio dužan da odluči o ustavnim žalbama, predsjednik Ustavnog suda ovaj predmet “ne vadi iz fioke”.\nNepoštovanjem zakonske obaveze da najkasnije u roku od 18 mjeseci odluči o predmetnim ustavnim žalbama i istovremeno gazeći po sopstvenoj odluci da u ovom predmetu prioritetno odlučuje, zato što se radi o zaštiti prava i sloboda građana, predsjednik Ustavnog suda dr Dragoljub Drašković, sa nepodnošljivom lakoćom, srozava ustavnu poziciju jedne od najznačajnih institucija u Crnoj Gori nadležne da štiti ustavnost i zakonitost i ljudska prava i slobode zajamčena ustavom.\nSkandalozno je i društveno neprihvatljivo da Ustavni sud ignoriše zakonom propisani rok u kojem je dužan da odluči o podnesenoj ustavnoj žalbi za koju je sam zaključio da o njoj treba prioritetno odlučivati jer je u pitanju predmet od posebnog značaja za zaštitu ljudskih prava i sloboda.\nI Zaštitnik ljudskih prava i sloboda Crne Gore je još u decembru prošle godine donio Mišljenje kojim je jasno stao na stanovište da je u pitanju povreda ljudskog prava na mirno uživanje imovine bivšim ,,dakićevcima” i pozvao Vladu Crne Gore da preduzme mjere u cilju izvršenja pravosnažnih odluka iz sudskih sporova bivših radnika ,,Radoje Dakić”, istovremeno ukazujući da načelo pravde i pravičnosti nalaže obavezu Državi na jednako postupanje prema svim bivšim zaposlenim kojima je to pravo priznato.\nZaštitnik je posebno ukazao na važnu činjenicu da je predmet prijateljskog poravnanja Države Crne Gore i pet bivših radnika ,,Radoje Dakić” Međunarodni sud u Strazburu označio kao WECL, kojom se označavaju predmeti gdje je Sud u Strazburu u svojim ranijim odlukama zauzeo čvrste stavove i stvorio praksu u konkretnom pogledu, odnosno da su pitanja koja su predmet prijateljskog poravnanja Države Crne Gore i pet bivših radnika ,,Radoje Dakić” već obrađeni.\nSve prethodno navedeno upućuje na zaključak da se predsjednik Ustavnog suda Crne Gore oprijedijelio da, i pored jasnih rokova utvrđenih Zakonom, kao i sopstvenih zaključaka da u ovom predmetu treba prioritetno odlučivati, opredijelio da samo slijedi odnos Vlade i vlasti u Crnoj Gori prema ovom problemu koji je, kao što se manifestuje već duže od decenije, ignoratski i duboko nehuman i neljudski.\nPredsjednik Ustavnog suda postupa na navedeni način jer, blokadom odlučivanja u ovom predmetu, blokira i odugovlači mogućnost podnošenja odgovorajuće predstavke Međunarodnom sudu za ljudska prava u Strazburu koji će, potpuno je izvjesno, odlučiti u korist bivših radnika ,,Radoje Dakić”.\nNajmanje što zahtijevamo od aktuelnog predsjednika Ustavnog suda je da, bez odlaganja, podnese ostavku na tu funkciju jer se, držanjem konkretnog predmeta u fioci, jasno deklarisao da mu je samo stalo da se dodvori prvim ljudima vlasti u Crnoj Gori, ne mareći za to što na taj način omogućava nastavak više nego decenijskog trajanja povrede ljudskog prava na mirno uživanje imovine premo gotovo 1.800 državljana Crne Gore – bivših radnika ,,Radoje Dakić”.


Vranje do kraja godine zapošljava 17 lekara - juGmedia\nVranje do kraja godine zapošljava 17 lekara\nGradonačelnik Vranja Slobodan Milenković i direktor Zdravstvenog centra Dragan Veličković, potpisali su danas ugovor o saradnji i finansiranju 17 lekara koji će biti radno angažovani u pružanju primarne zdravstvene zaštite stanovništvu u ruralnim područjima.\nMilenković objašnjava da se realizacijom ovog ugovora, koji je u skladu sa akcionim planom za sprovođenje Strategije javnog zdravlja za period 2018-2025. godine, omogućava angažovanje mladih lekara opšte prakse na privremenim i povremenim poslovima, što je od velikog značaja za grad.\nBruto plata bila bi oko 78 hiljada uključujuć i putne troškove\n„Na taj način pomažemo i Zdravstvenom centru koji je nosilac sprovođenja projekta, a mi smo budžetom za ove potrebe izdvojili 12 miliona dinara. Na ovaj način ćemo ugovorom o privremenim i povremenim poslovima zaposliti do kraja ove godine 17 lekara koji su na listi evidencije Nacionalne službe za zapošljavanje“, pojašnjava Milenković i dodaje da će Zdravstveni centar pozivati lekare sa tržišta rada na razgovor nakon čega će izvršiti konačni odabir.\nPored ambulante u seoskim mesnim zajednicama, kako kaže, biće dostupne i apoteke kako bi osoba mogla u tom mestu da preuzme lek za određeni recept i tako dobije kompletnu zdravstvenu uslugu.\n„Angažovani lekari mesečno će primati oko 78.000 dinara, dok ćemo projektno finansiranje primeniti i kada je reč o specijalizaciji lekara, a jedna od aktivnosti biće da povećamo broj zdravstvenih ambulanti. Jednu osposobljavamo u Donjem Vranju, a planiramo da otvorimo nove i u naseljima Raška i Gornja čaršija“, ističe Milenković.\nDirektor Zdravstvenog centra Dragan Veličković, napominje da je upošljavanje lekara u cilju poboljšanja primarne zdravstvene zaštite na teritoriji grada Vranja.\n„Lekari će osim u ruralnim zdravstvenim stanicama i ambulantama, biti angažovani i u Hitnoj medicinskoj pomoći i Službi kućnog lečenja. Lokalna samouprava je ovim postupkom pokazala svest i društvenu odgovornost prema mladim ljudima koji će moći dalje da se edukuju, usavršavaju, da ostanu ovde i da rade“, zaključuje Veličković.\nGradski većnik za zdravstvo Miroljub Stanković, istakao je da je realizacija ovog projekta ispunjenje obećanja koje je gradonačelnik dao prilikom preuzimanja funkcije.\n„Mi ćemo da pomognemo i u stvaranju specijalističkih kadrova, s obzirom na činjenicu da se zahvaljujući gradonačelniku uspešno privode kraju radovi na Hirurškom bloku“, kaže Stanković.\nZamenik gradonačelnika Nenad Antić izrazio je veliko zadovoljstvo što će grad potpisivanjem ugovora uposliti mlade i obrazovane ljude jer je to veliki uspeh u borbi za otvaranje novih radnih mesta.\nMarko Mihajlović novi predsednik GFS Leskovac\nBilo je bezbedno jesti na Roštiljijadi\nKontrola briseva ruku, radnih površina, opreme i alata sa leskovačke Roštljijade (ukupno 120 briseva uzetih sa 15 štandova za pripremu i distribuciju…\nKraj konkursa za prevoznike\nNIŠ – U Direkciji za javni prevoz u petak, 15. jula biće otvorene nove ponude za dva od ukupno četiri paketa linija gradskog prevoza. (više…)\n„Tašana“ za kraj Borinih pozorišnih dana\nVRANJE - Premijerom predstave "Tašana" u Vranju su sinoć na sceni Doma vojske završeni 34. Borini pozorišni dani. Festivalski program ove godine obeležile…


U oktobru 2012. godine prvi put u srpskoj prestonici pozvani predavač bio je Dr Fernando Buffard Fita, iz Barselone, koji je predstavio novine u savremenim hemijskim pilinzima i primeni dermarolera u estetskoj medicini i kozmetologiji. Saradnja sa uvaženim profesorom i AAAS se nastavila i, u duhu dobre saradnje, profesor kontinuirano posećuje naš centar i obaveštava naše lekarima o novim svetskim trendovima i tehnikama iz ovih oblasti.\nOktobra, 2014. godine Dr Fernando Buffard Fita, kao naš gost po treći put, je predstavio usavršene formule mezoterapijskih koktela, hemijskih pilinga i preparata za kućnu negu iz laboratorije INNOAESTHETICS.\nMedica Aesthetica je 11.oktobra 2015. u hotelu Falkensteiner u Beogradu, organizovala skup o najnovijim formulama i tehnikama u oblasti estetske medicine i mezoterapije. Predavač, uvaženi dermatovenerolog, dr Maria Shirshakova iz Moskve, predstavila je najnovija dostignuća širom sveta cenjene laboratorije Innoaesthetics. Drugi deo predavanja je bio posvećen predstavljanju kozmetičke linije Obagi, koja je najcenjenija profesionalana kozmetika u Americi. Brend je predstavila dr Mirjana Ilić, dermatovenerolog iz Beograda. Obagi je sada dostupan i u Srbiji, ekskluzivan distributer je centar Medica Aesthetica. Ova linija ima snažan scintific beckgraund i godine iskustva, koje omogućavaju profesionalnu negu i u kućnim uslovima.\nEdukacija: Savremeni koncept antiageinga, 3D lifting lica, vrata i dekoltea, metodom mezo niti. \nIntradermalna aplikacija mezo niti različitih dužina, čime se postižu savršeni efekti zatezanja vrata, podvaljka, vilične linije, podizanja jagodica i obrva i mogućnost lifting celog lica i određenih delova tela.\nPoštujući najviše standarde i sopstvenu viziju, sarađujemo sa priznatim stručnjacima svetske reputacije. Predavač je dr Alida Harb Raide, estetski hirurg iz Venecuele. Višegodišnje iskustvo i prestižna priznanja predavača doprineće prepoznatljivom kvalitetu koji Centar pruža svim polaznicima.\nEdukacija obuhvata teoretski i praktični deo.\nTeoretski deo: indikacija, kontraindikacija, neželjene reakcije i njihovo rešavanje, tehnike 3D liftinga, kombinacija 3D liftinga sa ostalim procedurama (fileri, PRP, laseri, botulinum toksin)\nPraktični deo: rad na pacijentima.\nDatum održavanja edukacije:13.07.2013.\nVreme početka predavanja: 10:00\nKoktel i dodela sertifikata: 14:30\nLokacija: Hotel Metropol, Bulevar Kralja Aleksandra 69, Beograd\nKongresna sala: Lavender room\nKotizaciju od 9000 rsd možete izvršiti preko računa\nEdukacija je akreditovana od Lekarske komore Srbije,\nza predavače nosi 3 boda, a za slušaoce 2 boda.\nPrijava na telefone: 011 24 21 730, 062 633 657\nPredavanja dr Marine Stolić u Monaku i Skoplju\nNa jednom od najvećih i najcenjenijih svetskih kongresa posvećenih estetskoj dermatologiji, antiejdžing medicini i estetskoj hirurgiji, AMWC u Monaku (4-6. april 2013), kao predavač je nastu- pila i dr Marina Stolić iz Edukativnog i estetskog centra „Medica Aesthetica”. U svom predavanju „Efikasna mezoterapija celulita popravlja kvalitet života”, dr Stolić je prikazala rezultate koje je imala u tretiranju sva četiri stupnja celulita mezoterapijom na 140 osoba starosti 20-50 godina.\nNekoliko nedelja kasnije, dr Stolić je nastupila i kao predavač na 18. balkanskom kongresu stomatologa u Skoplju, Makedonija (25-28. april), uz učešće brojnih i renomiranih stručnjaka, kako iz oblasti sto- matologije, tako i antiejdžing medicine čije metode postaju sve češća dopuna stomatološkim intervencijama.\nSvojim predavanjem „Mekotkivna rekonstrukcija perioralne regije hijaluronskim implantatima” demonstrirala je najefektnije metode aplikacije hijaluronskih implantata u perioralnu regiju, za prikrivanje suviše vidljivih desni prilikom osmeha (gimmy smile), kao i efekat filera u oblikovanju usana i nazolabijalnih bora.\nEdukacija - Novine u savremenim hemijskim pilinzima\nCentar Medica Aesthetica Vas poziva na edukaciju o primeni hemijskih pilinga i dermarolera u estetskoj medicini i kozmetologiji. Predavač je dr Fernando Bouffard Fita iz Španije.Višegodišnje iskustvo i prestižna priznanja predavača doprineće prepoznatljivom kvalitetu koji Centar pruža svim polaznicima.\n13.10.2012, Hotel Moskva, Terazije 20, kongresna sala: Balkanska\nVreme početka predavanja 10:00 h\nVreme početka koktela 12h\nTeme stručnog sastanka\n- Transdermalni put unosa aktivnih supstanci i kolageno indukciona stimulacija dermarolerom\n- Aktivni molekuli u estetskoj dermatologiji i hemijskim pilinzima:glikolna kiselina, hijaluronska kiselina, salicilna kiselina, laktična\n- Kombinacija hemijskih pilinga sa drugim terapijskim metodama. Sinergija i antagonizam.- Priprema koze za hemijski piling u cilju postizanja maksimalnih terapijskih efekata.- Indikacije za primenu hemijskih pilinga ( regeneracija i revitalizacija kože, melazma, heliodermija, pigmentacije, akne, ožiljci od akni )\nBroj polaznika je ograničen. Edukacija je akreditovana od Lekarske komore Srbije. Svi polaznici dobijaju sertifikat.\nPredavanje je akreditovano kao Stručni sastanak u zdravstvenoj ustanovi i privatnoj praksi\nsa predavačem po pozivu po odluci Zdravstvenog saveta broj: 53-02-1379/2011-01, jul 2012,\nА-1-2725/12 i za predavače nosi 3 boda a za slušaoce nosi 2 boda.


Imaju li dobrovoljni penzijski fondovi u BiH ikakvu perspektivu?\n//\tImaju li dobrovoljni penzijski fondovi u BiH ikakvu perspektivu?\tImaju li dobrovoljni penzijski fondovi u BiH ikakvu perspektivu?\tObjavljeno: 24 Januar 2017\tPrvi dobrovoljni penzijski fond u Republici Srpskoj počet će sa radom za nekoliko mjeseci, najavili su iz Društva za upravljanje penzijskim rezervnim fondom RS. Osnivanje fonda najavljivano je još od 2008. godine, ali obećanja nisu ispunjena.\n„Očekujemo da ćemo u narednom mjesecu podnijeti zahtjev za izdavanje dozvole za rad. Nakon što dobijemo dozvolu agencije i upišemo se u sudu slijedi dozvola za osnivanje dobrovoljnog penzijskog fonda. Očekujem da ćemo svu proceduru zsvršiti u narednih nekoliko mjeseci“, rekao je ua ATV Darko Lakić, direktor Društva za upravljanje penzijskim rezervnim fondom RS.\nIdeja je da korisnici, u skladu sa mogućnostima, tokom radnog vijeka preko fonda sami sebi uplaćuju novac. Tako bi, u slučaju da projekat zaživi, pod stare dane, uz redovnu penziju, imali i dodatna iznadprosječna primanja.\nProcjene kažu da ako radnik u dobrovoljni fond mjesečno uplaćuje 100 maraka, uz godišnji prinos od 4 posto za 40 će imati penziju od oko 690 maraka. Sve to, naravno, u zavisnosti od inflacije i globalnih finansijskih kretanja.\nPredsjednik Udruženja penzionera RS Rade Rakulj kaže da je to dobra prilika samo za one koji tek počinju svoj radni vijek. „To se i ne podrazumijeva za one koji imaju 50 godina, nego za one koji su mlađi od 50 godina. Oni bi mogli očekivati nešto od tih ulaganja“, kazao je Rade Rakulj, predsjednik Udruženja penzionera RS.\nOni koji ipak odluče da uplaćuju novac u dobrovoljni fond - kad odu u penziju biraće da li žele da podignu sve odmah ili da novac troše u ratama.\nEkonomisti tvrde da takvi fondovi nemaju perspektivu u Bosni i Hercegovini. „Situacija na tržištu kapitala je takva da ti fondovi očigledno ne mogu da vrše funkciju jer njihova prevashodna funkcija je da sakupljaju domaće štednje i ulaganje u hartije od vrijednosti domaćih investitora. Ukoliko bi bilo koji fond, pa i penzioni prikupljao novac u RS a investirao u Njemačkoj mislim da društvena uloga takvog fonda i ne bi bila u skladu sa našim očekivanjima“, kazao je ekonomski analitičar Goran Radivojac.\nIpak, čini se da vrijeme za osnivanje dobrovoljnog fonda nikad nije bilo povoljnije. Očigledno je da građani imaju novca jer statistika kaže da štednja u bankama konstantno raste. U Bosni i Hercegovini sredinom prošle godine bila je veća od 10 milijardi maraka. Ipak, zbog konstantnog smanjenja kamate štediše imaju dobar razlog da, uz banke, traže i druge alternative.\n(ATV) Finansijski inikatori


Tahirijeva: Prvo zid, pa tek onda ZSO - 27.12.2016, Sputnik Srbija\nMinistarka za dijalog u kosovskoj vladi Edita Tahiri tvrdi da Srbija nema nikakvu ulogu u formiranju Zajednice srpskih opština na Kosovu, a da srpski... 27.12.2016, Sputnik Srbija\npolitika, vesti, edita tahiri\n14:47 27.12.2016 (Osveženo: 14:48 30.08.2021)\n© Youtube/Gazeta ExpressEdita Tahiri\n„Nije Srbija ta koja imponira datume ili koja može da vrši pritisak“, kazala je Tahirijeva u izjavi za Radio Slobodna Evropa.\nReagujući na najavu da će Srbi sa KiM sami formirati ZSO ako Priština to ne učini do Sretenja, odnosno 15. februara naredne godine, Tahirijeva je navela da je Briselski sporazum o ZSO međunarodni sporazum, „u isključivoj nadležnosti Republike Kosova“, a da se sprovođenje može očekivati „kada bude uklonjen zid u Severnoj Mitrovici“.\nTahirijeva je ponovo optužila Beograd da je šest godina odlagao sporazum o pozivnom broju za Kosovo, da još blokira sporazum o energetici i da još uvek održava deo „paralelnih“ opštinskih struktura na Kosovu.\nOna je navela i da proces izrade statuta još nije počeo, ali i kada se sa tim počne, statut će, prema njenim rečima, biti u potpunosti u skladu sa odlukom ustavnog suda iz decembra 2015. godine.\nDirektor vladine kancelarije za Kosovo i Metohiju Marko Đurić najavio je juče da će, ukoliko u narednih nekoliko nedelja ne bude konkretnih koraka ka stvaranju Zajednice srpskih opština (ZSO), srpski predstavnici od Sretenja (15. februara) 2017. godine sami uspostavljati Zajednicu na Kosovu i Metohiji.


TOPLIČKA VINARIJA “DOJA” NAGRAĐENA NA MEĐUNARODNOM SAJMU “PROWEIN” U DIZELDORFU\nNa prestižnom Međunarodnom sajmu vina i alkoholnog pića "ProWein", održanom od 15. do 17. maja ove godine u Dizeldorfu, Nemačka, toplička vinarija "Doja" postigla je zapažen uspeh osvojivši dva visoka priznanja, zlatno i srebrno odličje "Best of Show Special Awards" u kategoriji najboljih svetskih vina.\nVinarija je nagrađena priznanjima za vino "Doja Breg Prokupac 2017", koje se ovenčalo zlatnom medaljom, dok je vino "Doja Breg Cabernet Sauvignon 2017", dobilo srebrnu medalju.\nU organizaciji Privredne komore Srbije i Razvojne agencije Srbije na srpskom nacionalnom štandu ove godine predstavilo se 14 izlagača iz naše zemlje, osam vinarija i šest destilerija.\nPosetiocima sajma i potencijalnim ino-partnerima, vina i rakije predstavili su "Vinarija Trivanović", "Vinarija Alkesić", "Doja/Tody", "Vinarija Virtus", "Rubin", "Temet", "Vinarija Čoka Plus", "PP Erdevik", kao i "Promont grupa", "RB Global", "Jelički Dukat", "Akov", "Simex Original" i "Veljko i sinovi 1994".\nNa sajmu se tradicionalno dodeljuju priznanja najboljim vinima sa prestižnog takmičenja "Mundus Vini".\nU izuzetnoj konkurenciji briljiralo je topličko vino vinarije "Doja" koje je od "Mundus Vini" žirija ocenjeno najvišim priznanjima, a osim topličkih vina iz Srbije je zapaženo i nagrađeno srebrnom medaljom i vino "Virtus Pinot Grigio 2020", vinarije "Virtus" iz Žabara.


Vlada Turske saopštila je da će u petak (10. avgust) predstaviti "novi ekonomski model" pošto je turska valuta pala na novi rekordno niski novo sa zabrinutošću oko politike predsednika Redžepa Tajipa Erdoana i spora sa Sjedinjenim Državama.\nLira, koja je pala oko 30 odsto od početka godine, pala je u četvrtak na 5,47 za jedan dolar.\nPad valute je usledio sa vestima da sastanak na visokom nivou u Vašingtonu zvaničnika Turske i SAD o zatvorenom američkom svešteniku nije doneo rešenje. Zbog zatvaranja sveštenika Vašington je uveo sankcije dvojici turskih ministara i upozorio na mogućnost dodatnih kaznenih mera.\nTo se nadovezalo na zabrinutost oko nezavisnosti centralne banke. Erdoan želi da banka zadrži niske kamatne stope kako bi podstakla privredni rast, ali nezavisni ekonomisti ocenjuju da bi kamate trebalo da budu povećane kako bi se obuzdala inflacija.\nOdbijeno ukidanje kućnog pritvora američkom svešteniku\nTurska finansira veći deo svog privrednog rasta stranim investicijama, zbog čega je posebno osetljiva na pad lire. Slabija valuta smanjuje zarade stranim investitorima koji bi mogli povući novac i time pojačati pad lire što može dovesti do finansijske nestabilnosti.\nU tom slučaju Turska bi mogla tražiti finansijsku pomoć od Međunarodnog monetarnog fonda (MMF) ili ograničiti iznošenje novca iz zemlje. Pošto je pomoć MMF uslovljena, analitičari ocenjuju da bi Erdoan mogao biti skloniji pokušaju da kontroliše iznošenje novca.\nMinistar finansija Berat Albajrak, koji je Erdoanov zet, predstaviće u petak obrise novog ekonomskog modela, saopštilo je to ministarstvo.\nU saopštenju se navodi da bi inflacija, sada na 16 odsto, mogla opet biti jednocifrena i da bi deficit u bilansu tekućih transakcija mogao biti smanjen sa sadašnjih 5,5 odsto BDP-a na četiri odsto. Nije objašnjeno kako će se to postići.


Reprezentacija Srbije u X-Wingu četvrta u Evropi! – HoloNet Serbia\nPosted by Sava Veselinović on 13/08/2016 26/09/2016\nKao i svakog leta i ovog je održano Evropsko Timsko Prvenstvo (European Team Championship – ETC) u Atini, od 03. do 07. avgusta. Pored mnogih drugih sistema, koji tradicionalno sačinjavaju ETC, ove godine je, kao sporedni događaj, uveden i turnir u X-wing igri minijaturama smeštenoj u Star Wars univerzumu. ETC, kao događaj, je jedan od najvećih svetskih događaja, te je na turnirima u razičitim oblastima učestvovalo preko 1000 igrača!\nU petak, 05. avgusta 2016. je održan X-wing turnir u pojedinačnoj konkurenciji, koji je na neki način bio zagrevanje pred mnogo važniji događaj, a to je Evropsko timsko prvenstvo u X-wingu. Pobedu je odneo poljski kapiten, a pored njega nagrade su odneli igrači iz Engleske i Poljske.\n#ETC Athens 2016 pic.twitter.com/NexBUBxhbh\n— HoloNet Serbia (@HoloNetSerbia) August 13, 2016\nU Evropskom timskom prvenstvu u X-wingu učestvovalo je 8 reprezentacija koje su se prijavile i kvalifikovale za učešće, a to su Poljska, Engleska, Vels, Španija, Italija, Grčka, Turska, kao i Srbija! Važno je napomenuti da većina ovih zemalja imaju ogromne igračke zajednice, tako na primer u Poljskoj i nekoliko hiljada igrača igra X-wing, dok je slična situacija i sa Španijom, Italijom i Velikom Britanijom. Srbija ima zajednicu od nekoliko desetina igrača, raspoređenih u nekoliko gradova Srbije, ali je Srbija ipak uspela da parira ostalim reprezentacijama. Pored toga, igrači iz pomenutih zemalja često putuju po Evropi, ali i svetu kako bi učestvovali na velikim, prestižnim X-wing turnirma, kao što je Svetsko prvenstvo u X-wingu koje se održava u sedištu Fantasy Flight Games-a u Sjedinjenim Američkim državama.\nReprezentaciju Srbije su činili dva pobunjenička pilota: Nikola Đikić i Sava Veselinović, dva šljamovska pilota: Josip Jakić i Miloš Nikolić, kao i dva imperijalna pilota Filip Vukić, koji trenutno živi i radi u Poljskoj, te ima velikog X-wing igračkog iskustva, kao i Jagoš Uskoković, kapiten reprezentacije Srbije.\n#ETC Athens 2016. #Xwing pic.twitter.com/quNlWOKzRr\nPrvog dana timskog takmičenja reprezentacija je bila veoma dobra i uspela je da pobedi Španiju [4:2] , Grčku [5:1], Tursku [4:2], da odigra nerešeno sa Velsom [3:3] i da izgubi od Italije [2:4]. Tim rezultatima je Srbija bila druga na tabeli, odmah posle apsolutnog favorita ovog takmičenja sa nekoliko svetskih igrača, Poljske. Drugog dana turnira Srbija je tesno pobedila Englesku [3:3 – na poene] i izgubila od lidera na tabeli Poljske, ali pokazala zube [2:4]. Na kraju ligaškog dela turnira Srbija je bila 3. na tabeli iza prvoplasirane Poljske i drugoplasiranog Velsa, dok je reprezentacija Italija zauzela 4. mesto.\nNakon toga odigrani su plejaut i plejof mečevi za prva 4 mesta i za rangiranje od 5. mesta. Reprezentacija Srbije je u polufinalu izubila od Velsa [1:5], a zatim se u meču za 3. mesto susrela sa reprezentacijom Italije koja je u drugom polufinalu izgubila od favorita Poljske. Nažalost Srbija je izubila i meč za 3. mesto i time zauzela sjajno 4 mesto u Evropi. U finalnom meču Poljska je pomalo neočekivano teško, na poene, uspela da savlada Vels i time osvoji prvu evropsku titulu.\nŠto se tiče pojedinačnih rezultata, nakon ligaškog dela turnira, reprezentativci Srbije su zazeli sledeća mesta:\n1. Filip Vukić\n7. Nikola Đikić\n16. Josip Jakić\n21. Sava Veselinović\n36. Miloš Nikolić\n41. Jagoš Uskoković\nOvo rangiranje je sjajan pokazatelj kakve igrače u X-wingu imamo i da reprezentacija Srbije u velikoj meri može da parira svetskim igračima. Važno je napomenuti i da zbog missmatch-a lista prilikom uparivanja određeni igrači su morali da se žrtvuju kako bi ostatak tima imao bolje uparivanje i bolju mogućnost osvajanja poena.\n#ETC Athens 2016 pic.twitter.com/LBUrLO98xB\nEvropsko timsko prvenstvo u X-wingu igri minijaturama je prvo ovakvog tipa, te je bilo dosta organizacionih začkoljica koje će se srediti već sledeće godine, kada se ETC održava u španskom gradu Salamanka, a reprezentacija Srbije će, sa iskustvom stečenim ove godine u Atini, pokušati sledeće godine da dođe i do neke od medalja u konkurenciji koja će, verujem, biti još žešća, jer mnogo veći broj reprezentacija iz celog sveta planira učešće na tom turniru!\ndruštvene igreetcsrbijastar wars\nPrethodni članak Preminuo Keni Bejker\nSledeći članak Džon Vilijams uskoro kreće sa radom na Epizodi VIII


Navijači zvezde-glasilo vladajuće partije. I šta oni imaju sa CG i Lovćenom?\nI kakve to veze ima sa fudbalom!!!!\nDokle vise ovo trpanje politike ,crkve i ostalih gluposti u sport. Treba da izbace Zvezdu iz takmicenja pa neka opnda prabe koreografije i slicne gluposti ali po crkvama.\nDa li ova koreografija znači da je došlo do razdora između navijača i aktuelne vlasti\nPih kako ste bedni i pateticni\nZato Zvezda i jeste stub srpstva i jedini srpski klub u nasoj zemlji!


MOGHERINI: EU ĆE DIJELITI ZAJEDNIČKU BUDUĆNOST SA ZEMLJAMA ZAPADNOG BALKANA — Bosnjaci.Net\nHajde da zajedno uključimo Zapadni Balkan u članstvo u EU\nObjavljeno: 06. February 2018. 16:02:21\nZapadni Balkan dijeli istu historiju kao članice EU, isto naslijeđe, iste izazove, iste interese i prilike, a rekla bih da je danas vrlo jasno da ćemo dijeliti i zajedničku budućnost u okviru EU, poručila je visoka predstavnica EU za vanjsku politiku i sigurnost Federica Mogherini.\n"Najvažnija politička poruka Strategije o Zapadnom Balkanu koju smo usvojili jeste da je vrlo jasno podcrtan put za svih naših šest partnera zemalja Zapadnog Balkana da se priključe EU", istakla je Mogherini na konferenciji za medije povodom objavljivanja Strategije proširenja EU na Zapadni Balkan.\n"Dvije od šest zemalja – Albanija i Crna Gora 100 posto su usklađene sa vanjskom politikom EU. Potvrđujemo jedinstvenu evropsku perspektivu za svakog od naših šest partnera sa područja Zapadnog Balkana na osnovu rezultata, ispunjavanja standarda koji su itekako dobro poznati. Vidimo i dalje reforme u regionu sa jednim snažnim opredjeljenjem. Ta perspektiva je vrlo jasna i sa naše strane", rekla je Mogherini.\nStrategija prikljucenja EU zapadnog Balkana za Bosnu i Hercegovinu važi: Požuri polahko! (Ilustracija: Šukrija Meholjić)\nMogherini je kazala da 2025. godina nije krajnji rok za ispunjenje kriterijuma za pridruženje EU.\n"Zato je potrebna odlučnost i hrabrost. Sve to imamo i hajde da zajedno uključimo Zapadni Balkan u članstvo u EU u našem zajedničkom radu koji će se nastaviti", poručila je Mogherini.


kineske kompanije – Bankar.me\nTag Archives: kineske kompanije\n2 weeks ago AZIJA, Članci, SVE VIJESTI 0\nAugust 26, 2021 BIZNIS, SVE VIJESTI 0\nKineski proizvođač pametnih telefona Xiaomi zabilježio je porast neto prihoda na 6,32 milijardi juana (oko milijardu dolara) u drugom kvartalu godine, što je 87,4 odsto više u odnosu na prošlu godinu, saopštila je ta kompanija.\nAugust 5, 2021 AZIJA, BIZNIS, Članci, SVE VIJESTI 0\nKineska represija na privatna preduzeća izbrisala je tržišnu vrijednost od više od 1,2 biliona dolara za mnoge moćne kineske kompanije, što je izazvalo strah od budućnosti inovacija u drugoj najvećoj svjetskoj ekonomiji.\nAugust 4, 2021 AZIJA, BERZA, SVE VIJESTI, SVIJET 0\nJuly 29, 2021 AZIJA, BIZNIS, Članci, SVE VIJESTI 0\nKineski milijarder Sun Dawu (67) osuđen je na 18 godina zatvora, što je još jedna u nizu osuda protiv biznismena koji otvoreno kritikuju vladu u Kini.\nDecember 21, 2020 BERZA, PLANETA, SVE VIJESTI, SVIJET 0\nApetit investitora za ulaganje u kineske kompanije na američkim berzama skočio je u 2020. na šestogodišnji maksimum uprkos tenzijama između dvije zemlje. Međutim, samo dan posle objave te vijesti, odlazeći američki predsjednik je potpisao zakon kojim se otežava listiranje kineskih kompanija na američkim berzama.\nNovember 10, 2020 AZIJA, BIZNIS, SAD, SVE VIJESTI 0\nOctober 7, 2020 AZIJA, SVE VIJESTI, ZANIMLJIVOSTI 0\nKineska kompanija za proizvodnju čelika nagradila je svih svojih 4116 zaposlenih novim automobilima zbog prekoračenja ciljeva dobiti petu godinu zaredom.\nJuly 22, 2020 AZIJA, MAKRO, SAD, SVE VIJESTI 0\nAmeričko Ministarstvo trgovine saopštilo je danas da su na ekonomsku “crnu listu” dodali 11 kompanija iz Kine za koje navode da su umiješane u kršenje ljudskih prava Ujgura u regionu Sinđijang.\nKina: Radnici će plaćati odštetu kompanijama ako odbiju prekovremeni rad\nMay 6, 2020 AZIJA, BIZNIS, SVE VIJESTI 0\nKineski sud u provinciji Jiangsu je pokrenuo veliku javnu raspravu u Kini o pravima radnika, presudivši u korist kompanije koja je tužila dvojicu svojih radnika zbog odbijanja obavljanja prekovremenog rada.\nApril 6, 2020 AZIJA, BIZNIS, SVE VIJESTI 0\nKinezi gase tri od sedam kompanija osnovanih prije godinu\nKinezi sa državljanstvom SAD-a i Kanade, Bo Vu i Ping Du, koji su tokom proteklih više od godinu registrovali u Crnoj Gori sedam akcionarskih društava sa osnivačkim ulogom od po 25.000 eura, gase već tri kompanije\nSeptember 30, 2019 BERZA, Članci, SAD, SVE VIJESTI, SVIJET 0\nAdministracija Donalda Trampa proučava mogućnost eliminacije kineskih kompanija sa liste kotacija američkih berzi, prenosi “Blumberg”.


12.04.2017 u 16:14\nOd sutra naplata putarine na rampi „Beograd” kod Vrčina\nPosle više najava i odlaganja, saobraćajne gužve na Bubanj potoku od sutra konačno odlaze u zaborav. Na niškom autoputu, na desetak minuta vožnje od postojeće naplatne rampe, u rad će u 7 časova biti puštena nova – naplatna stanica „Beograd” sa 23 trake i propusnom moći za 30 odsto većom od one na Bubanj potoku. Novu rampu, koja će odmah preuzeti ulogu od postojeće, svečano će otvoriti premijer Aleksandar Vučić i ministarka građevinarstva, saobraćaja i infrastrukture Zorana Mihajlović. Nova rampa čija je gradnja započeta krajem marta prošle godine, za šta su bili zaduženi „Štrabag”, „Vojvodinaput” i PZP „Zaječar”, imaće i pešačku pasarelu za zaposlene, upravni objekat na nadstrešnici iznad saobraćajnih traka, parking sa 75 mesta za putnička vozila i 17 za havarisana, ali i perionicu,\n24.03.2017 u 13:02\nNemci uveli putarine za strance\nBERLIN - Nemački parlament Bundestag izglasao je danas zakon kojim se uvodi putarina za putnička vozila, a koji će pogoditi strane automobile koji budu koristili nemačke puteve. Ovaj zakon dugo su osporavale druge evropske zemalja i institucije Evropske unije koji tvrde da zakon diskriminiše vozače koji nisu iz Nemačke, jer se vozačima koji su nemački građani putarina odbija od godišnjeg poreza. Zakon, na kojem godinama već insistira vladajuća Hrišćansko socijalna unija (CSU) je u Bundestagu usvojen i uz glasove većine poslanika Socijaldemokratske partije (SPD) i pored zabrinutosti u vezi putarine zbog koalicione discipline. Nemački ministar transporta Peter Ramzauer odgovorio je na kritiku ponudivši kompromis u decembru, tako da će putarina uzimati u obzir koliko svaki\n03.01.2017 u 16:30\nOd Božića nove cene putarina u Srbiji\nVlada Srbije je na sednici 30. decembra odobrila poskupljenje putarine za 10 odsto, a nove cene će početi da se primenjuju od 7. januara u 7 sati ujutru, rečeno je danas Tanjugu u Putevima Srbije. Na naplatnim stanicama se do tada primenjuju stare cene. Vlada je saglasnost da se putarina poveća za 10 odsto dala na predlog Puteva Srbije. Za vožnju od Beograda do Niša umesto 730 dinara vozači će morati da izdvoje oko 800 dinara. Putovanje od prestonice do hrvatske granice koštaće 375 umesto 340 dinara, dok će putarina od Beograda do Novog Sada biti 210 dinara. Na deonici autoputa od Ljiga do Preljine od 1. januara je počela da se naplaćuje putarina koja trenutno iznosi 140 dinara. Srbija je sa 0,03 evra po kilometru putarina dvostruko jeftinija u odnosu na Bosnu i Hercegovinu,


SAP ponudio poslovna rešenja za mala i srednja preduzeća SAP ponudio poslovna rešenja za mala i srednja preduzeća – Personal magazin\nSAP ponudio poslovna rešenja za mala i srednja preduzeća\nPovodom svog drugog rođendana, kompanija ”SAPWest Balkans” ćerka firma kompanije ”SAP”, lansirala je ”SAPBusiness All-in-One” poslovno rešenje najnovije generacije namenjeno malim i srednjim preduzećima. „SAP Business All-in-One„ poslovno rešenje posebno je prilagođeno zahtevima srpskog tržišta, a kreirano je skladu sa zakonskom regulativom koja uređuje poslovanje i finansijsko izveštavanje manjih i srednjih preduzeća u Srbiji.\nDragan Španović, generalni direktor ”SAP West Balkans” je na konferenciji za medije 25. juna istakao, da je ”SAP Business All-in-One” sveobuhvatno poslovno rešenje sa unapred konfigurisanim poslovnim procesima, čime je smanjeno kako vreme potrebno za implementaciju, tako i trošak same implementacije. Njegovom primenom omogućava se maksimalna optimizacija poslovnih procesa, obezbeđuje kvalitetan uvid u resurse i poslovne operacije, raste sposobnost brze reakcije na tržišne zahteve i izazove ali i ostvaruje apsolutna kontrola nad ukupnim troškovima poslovanja.\nDragan Španović najavio je i već tradicionalnu poslovnu manifestaciju ”SAP World Tour 2008”, koja će u poslednjoj dekadi septembra među 50 gradova sveta gostovati i u Beogradu. Biće to jedinstvena prilika za menadžere i vlasnike kompanija iz Srbije i ostalih zemalja Zapadnog Balkana da otkriju nove poslovne ideje, nove strategije i nove mogućnosti, da učestvuju u informativnim prezentacijama i slušaju predavanja i u direktnom kontaktu sa stručnjacima iz kompanije ”SAP”, direktnim korisnicima i ”SAP” partnerima i saznaju kako da koriste savremene tehnologije da bi ostvarili i održali profitabilnost, efikasnost i rast.\nNa konferenciji je rečeno da više od 100 renomiranih kompanija iz ovog regiona već koristi ili je u procesu implementacije ”SAP” poslovnih rešenja. Čak oko 70% tih preduzeća je upravo iz Srbije. S jedne strane tu su najveći poslovni sistemi kao što su JP „Pošte Srbije“, ”Naftna industrija Srbije”, ”Delta”, ”Hemofarm Štada”, ”Sintelon Tarkett” i mnogi drugi, a s druge strane, to je i čtav niz srednjih i manjih preduzeća od kojih neka nemaju više od dvadesetak zaposlenih.\nSafa Haktanir, generalni direktor kompanije ”SAP za eCountries u EMEA” regionu(Evropa, Bliski istok i Afrika) istakao je, da je u prvom kvartalu 2008. godine region EMEA, kome pripada i ”SAP West Balkans” d.o.o, nastavio je da bude vodeća snaga u poslovanju kompanije ”SAP”. Posebno je dobro što je ”SAP” u Srbiji prošle godine ostvario rast prometa od oko 30%, rekao je Safa Haktanir.\nSAP ponudio poslovna rešenja za mala i srednja preduzeća was last modified: June 26th, 2008 by Srđan Radnović\nRegistrovano 23.668 .RS domena


Općina Centar: Javni poziv za podršku aktivizmu mladih\n14.02.2020 / 11:26 BiH - Sarajevo\nOpćina Centar Sarajevo raspisala je Javni poziv za dodjelu sredstava iz budžetskog granta za podršku aktivizmu mladih. Javni poziv je objavljen na web stranici Općine Centar i ostaje otvoren tokom cijele godine, odnosno do utroška finansijskih sredstava za ovu namjenu.\nPravo prijavljivanja mogu ostvariti srednje škole i visokoškolske ustanove sa područja općine Centar i udruženja studenata.\nNovčana sredstva za aktivizam dodjeljivati će se za finansiranje odlaska na ekskurzije, ljetne škole, studijska putovanja i slična putovanja/skupove, a na osnovu potpisanog sporazuma sa Općinom Centar Sarajevo.\nPodnosioci zahtjeva koji ostvare novčanu podršku obavezni su sa svojim radno sposobnim učenicima/studentima učestvovati u ekološkim akcijama čišćenja javnih površina koje organizuje i sprovodi Služba za civilnu zaštitu i mjesne zajednice Općine Centar, kao i drugim aktivnostima koje utiču na podizanje ekološke svijesti mladih.\nIznos nepovratnih sredstava koji se može dodijeliti u jednoj godini je do 2.000 maraka za putne troškove odlaska na ekskurziju za srednje škole i do 1.500 maraka za studente za odlaske na takmičenja, ljetne škole i slična putovanja.\nPodnosioci prijave na javni poziv obavezni su dostaviti dokaz da je aktivnost planirana godišnjim planom i programom rada, a ukoliko se sredstva traže za finansiranje ekskurzija. Ukoliko se radi o udruženju studenata potrebno je dostaviti Rješenje o registraciji kao i motivaciono pismo za učešće u aktivnostima (ljetna škola, takmičenje, studijska putovanja i slična putovanja/skupovi).\nZahtjev treba podnijeti najmanje 30 dana prije početka aktivnosti za koju se traži finansiranje, a može se aplicirati samo jednom u toku kalendarske godine.\n10:44 KORONAVIRUS U Hrvatskoj 204 nova slučaja zaraze, dvije osobe preminule


Primeni i promeni – socijalno preduzetništvo i održivi razvoj – IDC Serbia\nHome > Aktuelno > Primeni i promeni – socijalno preduzetništvo i održivi razvoj\nPRIMENI I PROMENI\nKonferencija „Primeni i promeni“ – socijalno preduzetništvo i održivi razvoj održana je 26. 10. 2016. godine na Beogradskom sajmu. Konferenciju su organizovali BIO IDEA socijalna franšiza i IDC u saradnji sa Ministarstvom poljoprivrede i zaštite životne sredine.\nUčesnici konferencije bili su predstavnici javnog, civilnog i biznis sektora: ENSIE mreže (The Europian Network of Social Integration Enterprises), Centra za socijalno preduzetništvo grada Beograda, Centra za mala i srednja preduzeća, Evropskog pokreta u Srbiji, članice Socijalne ekonomske mreže – SENS, Instituta za opštu i fizičku hemiju i mnogi drugi. Tehničku pomoć pružili su volonteri Inicijative za razvoj i saradnju – IDC, koja je osnivač SENS mreže, jedine mreže socijalnog preduzetništva u Srbiji, čiji je deo i socijalna franšiza BIO IDEA.\nKonferencija je imala za cilj informisanje i motivisanje žena pripadnica grupe teže upošljivih kategorija stanovništva koje bi kroz učešće u radioničkim obukama u organizaciji BIO IDEA, mogle da steknu dovoljna znanja i veštine kako bi se priključile ovoj socijalnoj franšizi. U fokusu konferencije bila je socijalna ekonomija odnosno načini za postizanje smanjenja nezaposlenosti i pokretanja vlastitog biznisa, a sve to u skladu sa zaštitom životne sredine. Od izuzetnog značaja je i činjenica da će se sve zainteresovane žene priključiti obuci o pravljenju prirodnih sredstava za higijenu kao i daljem savetovanju o načinima upošljavanja i umrežavanja.\n„Sve se može naučiti, nijedno znanje nije nedostupno. Ali najvažniji je aktivizam, želja za promenom na bolje i upornost u ostvarivanju svojih životnih ciljeva i naravno umrežavanje – zajedno smo jače i lepše”, istakla je Sanida Klarić, pokretač socijalne franšize BIO IDEA.\nTokom same konferencije, učesnice su i pored izuzetno mnogo korisnih informacija i dalje imale pitanja za govornike što je podstaklo na dijalog i interaktivnu atmosferu. Nakon završetka konferencije, zainteresovane žene su imale priliku da porazgovaraju sa članicama SENS mreže, koje su najbolji primer kako ideja, preduzetništvo i umrežavanje postižu rezultate.


Bosna i Hercegovina i Makedonija najkorumpranije zemlje u regionu – BHDINFODESK\nby Editor 04/10/2019 05/10/2019 0192\nTim Federalnog zavoda za programiranje razvoja organizovao je danas radionicu na kojoj je analizirano stanje u oblasti korupcije, dobrog upravljanja i javnih usluga u Federaciji, a vezano za izradu Strategije razvoja Federacije BiH 2021.-2027. Prema podacima Indeksa percepcije korupcije za 2018. godinu (Transparency International), na listi od 180 zemalja, BiH zauzima 89. mjesto. Ta pozicija je skoro konstantna unazad nekoliko godina, te je, zajedno sa Makedonijom, BiH najlošije pozicionirana u regionu.\nAnaliza Globalnog barometra korupcije je pokazala da građani BiH smatraju neefektivnom vlast i njene napore protiv korupcije. Kao najkorumpiraniji segment društva spominje se zakonodavna vlast, pravosuđe i političke partije. Masivan javni sektor je nedovoljno efikasan i nefunkcionalan. Istraživanja kvaliteta upravljanja, među kojima su indikatori upravljanja Svjetske banke, ukazuju na nezadovoljavajuće stanje u svih šest dimenzija upravljanja koje istraživanje obuhvata, u pojedinim dimenzijama kao što je odgovrnost, su trendovi negativni u poređenju s prethodim godinama. Postupak, procedure i modaliteti pružanja javnih usluga nisu prilagođeni savremenom načinu života i po pravilu se kreiraju izolovano od korisnika usluga i uspostavljaju na način koji više odgovara pružaocu. Neefikasnost, neizvjesnost, otežana dostupnost, složene i nepotrebne procedure, ponovoljeni zahtjevi za dostavljanjem dokumenata i dokaza, te nizak nivo zaštite prava korisnika su neke od zajedničkih odlika za pretežan dio javnih usluga što se odražava i na ekonomski razvoj. Proces reformisanja pravosuđa u BiH odvija se više od dvije decenije, ali dometi i efekti dosadašnjih reformskih napora su vrlo ograničeni. Ugrožavanje nezavisnosti pravosuđa putem političkih uticaja i pritiska svakako predstavlja jedan od najznačajnijih izazova u radu pravosuđa. U toj ocjeni se podjednako slažu Evropska komisija, nezavisne analitičko-istraživačke organizacije, kao i nosioci najviših pravosudnih funkcija. Garantovanje i zaštita ljudskih prava nisu osigurani u punom kapacitetu. Moderator ove radionice je Srđan Blagovčanin, a učesnici su predstavnici ključnih aktera iz navedene oblasti. Tokom rada će, na osnovu analize problema, potencijala i izazova, predložiti rješenja koja će dovesti do poboljšanog rada javnih ustanova, kao i vladavine prava, odnosno zaštite ljudskih prava građana Federacije BiH. Nakon ove kao i ostalih 12 radionica tokom kojih će biti razrađene analize stanja u ključnim oblastima drustveno-ekonomskog života Federacija BiH, odnosno predložena razvojna rješenja, slijedi organizacija bloka radionica tokom kojih će se definisati vizija Strategije razvoja Federacije BiH 2021.-2027., strateški ciljevi i okvirni prioriteti. Realizaciju svih radionica koje se odnose na analizu stanja podržao je Projekat podrške integralnom razvoju u BiH, zajednički projekat UNDP-a i Vlade Švicarske, saopćeno je iz Federalnog zavoda za programiranje razvoja.\nPodignuta optužnica protiv Jovana Kušića i Branislava Vukovića sa Pala za zločin protiv čovječnosti


Za 2 dana 5.000 elektronski prijavljenih za info o testu\nZa dva dana skoro pet hiljada građana se prijavilo za elektronsku uslugu koja će ih obavestiti da su njihovi rezultati PCR testa na Kovid 19 gotovi, a koja se pruža preko eUprave, rekao je direktor Kancelarije za IT i elektronsku upravu Vlade Srbije Mihailo Jovanović.\nOn je u izjavi za Tanjug ocenio da je interesovanje veliko, a najavio je da će ova elektronska usluga do kraja nedelje dobiti i novu opciju.\n„U ovoj fazi smo pustili da se građani prijavljuju za notifikaciju, za par dana očekujem da ćemo pustiti unapređenu verziju koja će omogućiti da građani koji ostavljaju kod lekara uzorak za testiranje ostave svoj imejl ili broj mobilnoga, pa da im preko tih podataka stigne notifikacija kada test bude završen“, rekao je on.\nPrijavljivanje za ovu uslugu je preko dva-tri klika na portalu eUprave, odnosno adresi: euprava.gov.rs, gde se unose JMBG broja i imejl adresa, a opciono i broja mobilnog telefona.\n„Mnogi građani nisu znali da li su im gotovi rezultati PCR testa, odlazili su do ambulante, a sad na jednostavan način , prijavom na ovu notifikaciju, onog trena kada je gotov PCR test dobijaju imejl, i ako žele SMS poruku, da je test gotov“, rekao je Jovanović i dodao da poruka ne sadrži podatak da li je rezultat pozitivan ili negativan – već samo da je završen.\nOn je potvrdio i da mnoge službe i u okviru Kancelarije za IT i u drugim državnim službama razmišljaju o aplikaciji za praćenje kontakata.\n„Bitno je da ona bude usklađena sa svom našom zakonskom regulativom, da bude laka za upotrebu, da joj građani veruju, i da mogu lako da je koriste. Kada budemo sigurni da su svi preduslovi ispunjeni ući ćemo i u implementaciju takve jedne aplikacije“, rekao je on i dodao da će to biti u narednom periodu.\nGrađanin koji se testirao, a želi da elektronskim putem dođe do rezultata PCR testa to može da uradi preko portala eZdravlje, na adresi e-zdravlje.gov.rs.\n„Tu je potrebno da se lično uloguje građanin pošto su u pitanju poverljivi medicinski podaci, a tu mogu da vide i sadržaj svog PCR testa, da li su pozitivni ili negativni, znači nema potrebe da odlaze u ambulantu gde su testirani da bi dobili svoj PCR test“, objasnio je Jovanović.\nTags: eUprava, IT, Mihailo Jovanović, PCR test\nUručeni ključevi kombi vozila za obrenovački dijalizni centar\nNastavak projekta Keltsko naselje u Inđiji


Problemi sa zajmovima nanose štetu korporacijskim gigantima\nUprkos znacima da se američka ekonomija oporavlja, posledice globalne finansijske krize i dalje pogađaju neke od najvećih kompanija u Sjedinjenim Američkim Državama.\nNajveća privatna banka u Sjedinjenim Državama - "Bank of America" - saopštila je danas da je u trećem kvartalu ove godine zabeležila gubitak od dve milijarde dolara. Zvaničnici banke su za najveći deo gubitka okrivili sve veći broj ljudi i firmi koje ne otplaćuju svoje zajmove.\nLoši zajmovi takođe su naneli štetu američkom "Dženeral Elektriku", jednoj od najvećih i najraznovrsnijih svetskih korporacija. "Dži-I" je saopštio da je profit njegove finansijske divizije pao za 87 procenata, što je dovelo do 40-procentnog smanjenja ukupnog profita kompanije. Korporacija se bavi se pozajmljivanjem novca, ali i proizvodnjom brojnih artikala, od sijalica i uređaja za domaćinstvo, do lokomotiva i motora za avione. Ipak, izvršni direktor kompanije "Dženeral Elektrik" je optimista, i veruje da globalna ekonomija počinje da se oporavlja.\nU međuvremenu, dosadašnji izvršni direktor Bank of America-e, Kenet Luis, pristao je da za tekuću godinu ne primi nikakvu platu, niti bonus. Portparol banke saopštio je da se Luis složio sa odlukom Keneta Fajnberga, zvaničnika Obamine administracije, koji nadgleda kompenzacije za službenike finansijskih institucija, koje su primile pozajmice od vlade.\nLuis će vratiti milion od ukupno milion i po dolara koliko mu je do sada isplaćeno, a Fajnberg tek treba da odluči da li i koliko od planiranih 125 miliona dolara, Luis može da dobije na ime otpremnine za penziju. Luis je ranije ovog meseca saopštio da se krajem godine povlači, posle žestoke kritike Kongresa i akcionara banke zbog preuzimanja investicione banke Meril Linč prošle godine.


Vesti Autor:N1 Beograd02. avg. 202111:3713 komentara\nUdruženje javnih tužilaca i zamenika javnih tužilaca Srbije je najoštrije osudilo napad na Svetlanu Benišek Suvajdžić, zamenicu javnog tužioca u Osnovnom javnom tužilaštvu u Novom Sadu.\n„Na žalost, ponovo se obraćamo javnosti sa osudom, ovaj put povodom napada na koleginicu iz Osnovnog javnog tužilaštva u Novom Sadu. Konkretni napad je poslednji u nizu napada, na članove javnotužilačke organizacije. Napad se dogodio na protestu građana održanom 30. jula u Petrovaradinu, povodom saobraćajne nezgode u kojoj je smrtno stradala pokojna Nina Rađenović. Naša koleginica je doživela linč, pretrpela strašne uvrede i pokušaje dela prisutnih da je izvuku iz automobila i fizički se obračunaju sa njom samo zato što je tužilac. Posebno zabrinjava što se sve dogodilo u prisustvu policije, koja nije reagovala da zaštiti napadnutu ženu“, naveli su u saopštenju.\n021: Incident na protestu „Pravda za Ninu“, kolima udareno nekoliko osoba\n30. jul. 2021 20\nDodaju da je bezbednost javnih tužilaca i zamenika javnih tužilaca, kao i kolega sudija i advokata, koji štite poštovanje prava građana u sudskim i svim ostalim postupcima, preduslov za bezbednost društva u celini i vladavinu prava.\n„Napadi na ljude koji se suprotstavljaju kriminalu u državi nosi sa sobom izuzetno ozbiljnu poruku za sve njene građane. Podsećamo da su napadi na nosioce javnotužilačke funkcije učestali i izražavamo bojazan da su ovi napadi rezultat neprimerenog javnog diskursa o ulozi javnog tužilaštva u demokratskom društvu“, istakli su iz UST.\nPozvali su sve državne organe da preduzmu sve mere u cilju bezbednosti javnih tužilaca i zamenika javnih tužilaca, kao i drugih pripadnika pravosudnih profesija, a medije i javne ličnosti da u svojim saopštenjima i izjavama poštuju pravosudne profesije.\nnapadNovi SadPetrovaradinUdruženje javnih tužilaca


Dogovor Rusije i Turske koji će razbesneti Ameriku i ceo Zapad! | Web-Tribune.com\nHome / AKTUELNO / Dogovor Rusije i Turske koji će razbesneti Ameriku i ceo Zapad!\nDogovor Rusije i Turske koji će razbesneti Ameriku i ceo Zapad!\nTurska je predložila Rusiji učešće na tenderu za nabavku protivraketnog sistema velikog dometa.\nMediji javljaju da poziv upućen ruskim proizvođačima, a Ankaru ne brine to što će u slučaju da izabere rusko oružje morati da rešava pitanje njegovog uklapanja u sistem vazdušne odbrane NATO-a, koji na to može i da ne pristane.\nTurski TV kanal NTV je 10. oktobra, pozivajući se na diplomatski izvor, saopštio da Turska može da razmotri ruski predlog o sistemu protivraketne odbrane.\n– U prvom krugu tendera pobedili su Kinezi sa sistemima HQ-9, ali su zatim ispali iz konkursa. U drugom se krugu Patriot pokazao bolje od evropskog SAMP-T, ali tender je zatim stopiran. Sada je moguće da se na konkurs vrate četiri zainteresovana proizvođača oružja – kaže ruski vojni stručnjak Andrej Frolov.\n– Ne odbacujem mogućnost da smo u Siriju specijalno postavili bateriju S-300V4 (Antej-2500) da bi Turci mogli da je vide na delu. Stvar je u tome što na turskom tenderu zaista može da učestvuje samo taj sistem, jer se druge modifikacije ne proizvode. Mislim da nema smisla predlagati Turcima S-400 jer su ugovori sa Ministarstvom odbrane Rusije, Kinom, i, čini mi se, Indijom potpisani do kraja 2016. godine. Tako da, koliko god to Turci želeli, S-400 neće dobiti pre 2020. godine – kaže Frolov, a prenose ruski portali.\nPrevious Dodik otkrio: „Neće Bakir Izetbegović više kontrolisati celu Bosnu- Evo šta su nam sledeći potezi posle referenduma..!“ (VIDEO)\nNext VUČIĆ OTKRIO DETALJE u vezi hapšenja Bratislava Dikića u Crnoj Gori!


Gold sertifikat za bonitetnu izvrsnost AAA – Vega d.o.o.\nGold sertifikat za bonitetnu izvrsnost AAA\nVEGA DOO VALJEVO zasluženo je nosilac Gold sertifikata za odlično poslovanje u 2015, 2016, 2017. godini sa ocenom kreditnog rejtinga u poslovanju AAA.\nNa osnovu analize finansijskog poslovanja za protekle tri godine VEGA DOO ponela je najvišu ocenu bonitetne izvrsnosti poslovanja koja oslikava najviši kreditni rejting u poslovanju –AAA i postala ekskluzivni nosilac Gold Creditworthiness Rating Excellence Certifikate AAA.\nPo evropskom modelu za poslovnu izvrsnost – European Foundation for Quality Management (1992), a na osnovu izuzetinih poslovnih rezultata, VEGA DOO je stekla uslove za međunarodni sertifikat , licence Dun & Bradstreet i D-U-N-S® number (globalni jedinstveni identifikacioni broj za privredna društva koji se koristi za identifikaciju društava u svetu – poseduju ga sve medjunarodne organizacije na čelu sa UN – http://www.dnb.com/ ) i pripada grupi najuspešnijih kompanija u Evropi i Srbiji.\nImati sertifikat izvrsnosti jedno je od retkih priznanja kojim poslovni subjekti dokazuju svojim potencijalnim poslovnim partnerima da su odgovorno i kvalitetno vođeno preduzeće s kojim treba poslovati.\nU međunarodnom okruženju sertifikovanje je uobičajena praksa i na taj način kompanije dodatno jačaju svoj ugled i poverenje u domaćem i stranom poslovnom okruženju.\nIznad svega ovo priznanje izvrsnosti potvrda je dugogodišnjeg sistematskog i kvalitetnog rada koji dobitnike ove nagrade svrstava u sam vrh domaće privrede, rame uz rame sa preduzećima iz Evropske unije, jer se primjenjuju isti rigorozni i dokazani kriterijumi.\nSertifikovanje kompanije (bonitetna izvrsnost) je dugogodišnja međunarodna praksa koja nosiocima sertifikata osigurava ugled i prednost u odabiru u odnosu na ostala preduzeća iz segmenta njihovog poslovanja. Ujedno njihovim klijentima ili pak partnerima potvrđuje sigurnost poslovanja kako iz perspektive finansijske sposobnosti tako i iz perspektive odgovornog poslovanja. Posedovanje Sertifikata bonitetne izvrsnosti važno je u praktičnoj primeni pri dokazivanju svojih kvaliteta i konkurentnosti zainteresovanim stranama, potencijalnim partnerima. Pri aktivnostima u promociji, pri davanju ponuda i razvoju raznih oblika partnerstva, takav dokument predstavlja izvanrednu dodatnu referencu.\nSertifikat bonitetne izvrsnosti meri se na analizi finansijskih izveštaja za prethodne godine i prognoze uspešnosti u poslovanju za sledećih 12 meseci. Analitička metoda izračunavanja je jedinstvena za sva tržišta Evrope i temelji se na službenim godišnjim finansijskim izveštajima poslovnih subjekata. Sertifikat bonitetne izvrsnosti jedan je od najvažnijih evropskih standarda kojima se definiše kvalitet poslovanja, drugim rečima, međunarodna priznata oznaka ekonomskog kvaliteta poslovnog subjekta.\nGOLD bonitetna uspešnost, predstavlja najviši stepen uspešnosti jedne kompanije, koja se iskazuje AAA rejtingom za tri uzastopne poslovne godine.\nNajuspešnija godina u istoriji “Vege”\nIV Kongres gastroenterologa Srbije\n+ 381 11 65 57 883


MZM Banja Luka-prva internet prodaja guma u BiH\nProdaja guma preko interneta, u celom svetu, iz godine u godinu, beleži veliki rast. Najveća evropska firma Delticom je, uprkos krize koja je pogodila sve proizvođače guma, povećala prodaju u 2009. godini za čak 20% !\nBanjalučka firma MZM je prva firma iz BiH koja je od nedavno započela prodaju guma preko interneta. U ponudi su putničke, poluteretne, džipovske i, što je novost u internet prodaji u zemljama regiona, teretne gume.\nPored toga što je prva u online prodaji guma, MZM je prva firma koja je počela da prodaje gume tajvanske firme Nankang Tires i američkog Cooper Tires. Nadajmo se da će ova mlada, ambiciozna firma uskoro postati i lider u prodaji guma u BiH.


10.12.2021 u 19:08\nSkup papir i energenti potpiruju cenu novina\nRijana je na Barbadosu popularnija od britanske kraljice Elizabete, dok Angela Merkel voli pesme pankerke Nine Hagen. Istovremeno, 1.200 ljudi u Srbiji ne zna da ima sidu, metro krči svoj put kroz Beograd, dok grupe stranih migranata vrebaju oko glavne prestoničke autobuske stanice. Godišnjica proglašenja prve zajedničke države Južnih Slovena – Kraljevine Srba, Hrvata i Slovenaca – obeležena je istog dana kad i pola veka od „hrvatskog proljeća”. Jesenja setva teskobno je ipak završena, cene pet osnovnih namirnica su „na ledu”, dok naša zemlja i ove zime ostaje bez svog ledolomca. Sva sreća da je Nikolu Jokića prošla povreda desnog zgloba pa se vratio u „Denver”, dok mnogi ne razumeju zašto je Leo Mesi ponovo, po sedmi put, osvojio Zlatnu loptu. Ko ne zna, Valjevska gimnazija obeležila je i ove\nKosovska Mitrovica – Albanski štampani mediji na Kosovu i Metohiji doživeli su fijasko. Posle 70 godina Albanci na Kosmetu ostali su bez novina na svom jeziku, dok štampa iz centralne Srbije dolazi redovno. Prvi albanski nedeljnik, a kasnije dnevni list pod nazivom „Rilindja” (Renesansa), izašao je 1945. godine u Prizrenu, a kasnije se sa štampom prešlo u Prištinu. Posle sedam decenija prvo „gašenje” novina desilo se u martu prošle godine kada je krenula pandemija virusa korona. Odluku je donela kosovska vlada, na predlog kosovskog ministarstva zdravlja, ondašnjeg i sada aktuelnog ministra za zdravstvo Arbena Vitije. „Novinama se prenosi kovid 19”, zvanično je rečeno. Ni ratovi nisu omeli albanske štamparije, novine i urednike da decenijama svoje čitaoce rasanjuju prvim vestima,\n25.01.2021 u 10:30\n„Politika”, najstariji dnevni list na Balkanu, danas obeležava svoj 117. rođendan. U vremenu kada svi mediji ističu da su objektivni, nezavisni, slobodni, profesionalni, da imaju najveći tiraž i uticaj, „Politika” je nenametljivo ostala sinonim za analitičnost i ozbiljnost, kojoj i vlast i opozicija, strane ambasade i konkurencija, mere svaku reč i pažljivo traže greške. Trajemo. Čuvamo svoje mesto na medijskoj sceni Srbije, u borbi protiv lažnih vesti, društvenih mreža, fantomskih portala bez adrese i impresuma. Naš opstanak u digitalnom dobu dokaz je da preuzimanje objava i sadržaja sa „Fejsbuka”, „Instagrama” i „Tvitera” ne može da zameni živu reč. Uspeli smo da zadržimo pristojnost i odmerenost u javnom prostoru kojim preovlađuju površnost, primitivizam i agresija. U\n08.04.2020 u 14:39\nPodrška lekarima i optimizam - „Vog” prvi put objavio belu naslovnu stranu\nNovo izdanje prestižnog italijanskog modnog časopisa „Vog” na kioscima u Italiji će se pojaviti u petka 10. aprila, a na naslovnoj strani će biti - samo belina. Ovu neobičnu, ali simboličnu odluku na Instagram profilu obrazložio je urednik italijanskog izdanja mondnog časopisa Emanuel Farneti: - U svojoj dugoj istoriji, više od sto godina, „Vog” je prošao kroz ratove, krize, terorističke napade. Njegova plemenita tradicija je da nikada ne okreće glavu na drugu stranu. Pre samo dve nedelje, planirali smo da štampamo izdanje koje smo pripremali prilično dugo vremena. Ali govoriti o bilo čemu drugom – sada, kad ljudi umiru, lekari i medicinske sestre rizikuju svoje živote, a svet se zauvek menja – nije u DNK italijanskog „Voga”. Odluka da se prvi put u našoj istoriji štampa\n29.01.2020 u 18:18\nPreživeće samo „Njujork Tajms” i „Volstrit Džornal”\nOMAHA - Milijarder Voren Bafet odlučio je da odustane od biznisa izdavanja štampanih medija. Bafet će prodati sva izdanja „Berkšir Hathaveja” kompaniji „Li Enterprajsiz” za 140 miliona dolara, uključujući i listove „Omaha Vorld-Herald”, koji izlazi u Nebraski, kao i njujorški „Bafalo Njuz”. Bafet, koji je ljubitelj novina čitavog života, već nekoliko godina predskazuje da će većina njih nastaviti da se kreće silaznom putanjom, osim šačice nacionalnih listova kao što su „Njujork Tajms” i „Volstrit Džornal”. Sporazum o prodaji obuhvata 30 dnevnih novina u 10 država kao i 49 pretplatničkih nedeljnika s digitalnim sajtovima, i još 32 druga štampana proizvoda, javlja AP a prenosi Tanjug. U okviru ugovora, „Li” će ući u desetogodišnji zakup nekretnina „Berkšir Hatevej Media”. Ova kompanija\n14.01.2020 u 17:31\nNjUJORK - List Njujork Tajms prešao je granicu od pet miliona pretplatnika uglavnom zbog novog povećanja portfolija onlajn pretplatnika, saopštio je danas list. Tokom 2019. godine grupa je dobila dodatnih milion pretplatnika samo za svoje internet izdanje, što je rekord za Njujork tajms koji je pokrenuo svoju onlajn ponudu sa naplatom 2011. godine. Dnevnik sada ima 3,4 miliona pretplatnika samo za svoje internet izdanje, gotovo 900.000 za štampano izdanje, a ostatak dolazi od specijalizovanih proizvoda kao što je platforma za kuvanje i ukrštene reči. Cilj grupe je da dostigne 10 miliona pretplatnika do 2025. godine od čega dva miliona u inostranstvu, javlja AFP a prenosi Beta. Njujork Tajms je takođe objavio danas da je dostigao cilj od 800 miliona dolara obrta za internet izdanje, godinu\n28.11.2019 u 08:33\nNIN na naslovnoj strani današnjeg izdanja nema fotografiju, jer je prvobitni izbor fotografije, prema mišljenju izdavača, bio neprimeren, pogotovo u zemlji u kojoj je ubijen premijer. To je jutros saopštio izdavač NIN-a Ringier Axel Springer Srbija, navodeći da, iako je promenjena fotografija na naslovnoj strani, sadržaj članka naslova „Afera oružje: ko ruši Krušik” ostaje nepromenjen. Ringier navodi da će izdanje NIN-a sa novom naslovnom stranom biti objavljeno što je brže moguće. Na naslovnoj strani koja je juče objavljena na društvenim mrežama tog nedeljnika, nalazila se fotografija na kojoj je oružje sa cevi upereno prema predsedniku Srbije Aleksandru Vučiću, prenosi Tanjug.\n21.10.2019 u 11:25\nNaslovne strane australijske štampe izašle sa zatamnjenim tekstom\nSIDNEJ – Najveći australijski dnevni listovi izrazili su danas protest protiv zakona koji ograničavaju slobodu štampe tako što su na naslovnim stranama svojih izdanja objavili potpuno redigovane tekstove. Na naslovnim stranama listova kao što su „Australijan”, „Dejli telegraf” i „Njuz korp Australija” objavljeni su najvećim delom zacrnjeni tekstovi, kao što izgledaju cenzurisani zvanični dokument, kao i crvenu oznaku „tajna”. Australija nema ustavnu zaštitu slobode govora, iako je vlada u zakon dodala odredbu o zaštiti uzbunjivača kada je 2018. godine pojačavala zakone o kontrašpijunaži, prenosi Tanjug. Medijske grupe ističu da je sloboda štampe u toj zemlji i dalje ograničena. „Sidnej morning herald” traži „opsežnu izmenu zakona kako bi se prekinulo uskraćivanje informacija”,


Mandatar Aleksandar Vučić privodi kraju pisanje ekspozea, koji će, kako saznaje „Blic“, imati oko 180 strana.\nPiše: L. Gedošević\nU toku drugi krug konsultacija: Aleksandar Vučić\nTo znači da će Vučić čitati ekspoze pred poslanicima u Skupštini Srbije najmanje pet sati, odnosno najmanje sat duže nego što je to bio slučaj 2014. godine.\nMandatar za sastav nove vlade ovih dana obavlja drugi krug konsultacija s predstavnicima stranaka o tome kako ko vidi budućnost Srbije, kao i o idejama u vezi s tim. Međutim, ovi razgovori se vode iza zatvorenih vrata pa se još ne zna ko je sve imao priliku da izloži mandataru svoje predloge o prioritetima rada nove vlade.\nNakon prvog kruga konsultacija, koje su obavljene još početkom juna, Vučić je rekao da je čuo dosta različitih predloga.\n- Neke od njih ću uzeti u razmatranje, neke prihvatiti, neke ne, neke ću uvrstiti u ekspoze, koji predstavlja program vlade - rekao je Vučić.\nKako je „Blic“ već pisao, među deset ključnih stvari koje će se naći u Vučićevom ekspozeu nalaze se nova radna mesta i smanjenje nezaposlenosti, uravnotežen budžet i rešavanje problema iz prošlosti, zatim ulaganje u infrastrukturu i turizam, ali i pokretanje poljoprivrede.\nTakođe, ono na šta će staviti poseban akcenat jeste i reforma obrazovnog sistema, novi plan za zdravstvenu zaštitu, borba protiv kriminala, korupcije i terorizma, očuvanje nacionalne bezbednost, ali i podrška onima kojima je pomoć najpotrebnija kroz pravedniji sistem socijalne zaštite. Put Srbije ka EU se podrazumeva, a neće se odustati ni od korenitih promena kako bi javni sektor bio efikasniji.\nMeđutim, zanimljivo je da se među deset tačaka Vučićevog programa nove vlade nisu našli reforma pravosuđa, mediji i stanje u sportu iako su problemi i tu evidentni.\nAleksandar Vučić ekspoze Strane Obrazlaganje\n"BLIC" SAZNAJE Vučić sutra u Briselu, na večeru pozvao šef EU diplomatije\n"BLIC" SAZNAJE: Vučić raspisuje izbore danas u 18 sati na Andrićevom vencu\nPENZIONERIMA ISPLAĆENA POMOĆ OD 20.000 DINARA Vučić: Hvala na podršci državi, penzije će biti još veće (VIDEO)


Reciklaža tekstila: (Ne)dostižan biznis u Srbiji – Poslovni portal o upravljanju otpadom i reciklaži\n„Naš cilj je pre svega bio da zapošljavamo žene sa invaliditetom ili žene koje nisu konkurentne na tržištu rada, ili su pretrpele neki oblik nasilja. Postali smo prepoznatljivi po korporativnim poklonima, promo torbicama, cegerima, jer različite vrste tih torbi mogu da budu od potpuno recikliranih materijala. Od jedne bluze, možete da sašijete jednu torbicu, jednu lutku, kecelju ili nek drugi proizvod“, kaže menadžerka Ženskog centra u Užicu.\n„Nije poenta da mi sad skupljamo taj otpad i da se on spaljuje. Spaljivanje otpada, trenutno je jedina mogućnost u Srbiji, to jeste zakonsko rešenje, ali tim gubite mogućnosti ekonomske valorizacije tekstilnog otpada kroz proces reciklaže“, objašnjava Marina, koja je po struci tekstilni inženjer.\n„Zvučna, toplotna izolacija, mnogi geotekstili, tekstilne podloge u hortikulturi upravo nastaju od tekstilnog vlakna niže kategorije. Zato je reciklaža tekstila u tom kontekstu vrlo interesantna“, kaže Marina i podseća zašto je reciklaža bitna.\n„Postindustrijski otpad je izuzetno dobar za reciklažu, jer kod komunalnog otpada nemate jasnu strukturu. Kada dobijete odevni predmet, ako na njemu imate tačnu oznaku, to je jedini način da ga vi negde sortirate“, kaže Marina Tucović.\n„Na određeni način, oni tu odvajaju različite sirovine koje imaju mogućnost da se dalje obrađuju u procesu reciklaže, dok ove druge, koje su u mešanom otpadu idu direktno na telo deponije“, naglašava Marina i objašnjava da je tekstil lakše obrađivati ako je odlagan u suve kontejnere.\nBečej spada u najčistije opštine u zemlji


Modeliranje hidroloških i psamoloških procesa u bujičnim slivovima - Šumarski fakultet\nŠumarski fakultet > Studijski programi>Doktorske studije (2013)>Nastavni plan>Ekološki inženjering u zaštiti zemljišnih i vodnih resursa>Modeliranje hidroloških i psamoloških procesa u bujičnim slivovima\nModeliranje hidroloških i psamoloških procesa u bujičnim slivovima\nŠifra predmeta: DM4.0121B\ndr Ratko U. Ristić, dr Vesna D. Đukić\nUpoznavanje studenata sa hidrološkim i psamološkim procesima u bujičnim slivovima, kao i teorijskim mogućnostima za njihovo modeliranje.\nStečena znanja o modelima i mogučnostima modeliranja hidroloških i psamoloških procesa u bujičnim slivovima i bujičnim tokovima.\nU okviru ovog predmeta proučavaju se hidrološki i psamološki procesi u bujičnim slivovima i metode za njihovo modeliranje. Posebna pažnja se posvećuje modeliranju oticaja, u procesu transformacije padavina u oticaj, uzimajući u obzir vezu ovih procesa sa fizičkim karakteristikama sliva. Razmatraju se matematički modeli koji omogućavaju simulaciju vodnog bilansa sliva i simulaciju velikih voda, sa o predviđanjem hidrograma poplavnih talasa. U tom okviru, prikazuje se i primena GIS-a i metoda daljinske detekcije. Poznavanje veličine i dinamike površinskog oticaja na slivu predstavlja osnovni ulazni podatak pri modeliranju erozionih procesa u slivu i transporta nanosa. U predmetu se razmatra integralni pristup modeliranju erozionih procesa u slivu i transporta nanosa u hidografskoj mreži, uporedo sa razvojem modela oticaja, što je veoma značajno na hidrološki i psamološki neizučenim slivovima.\nIzrada elaborata sa zadacima o transformaciji padavina u oticaj, formiranju i veličini poplavnog talasa, produkciji nanosa, sadržaju nanosa u poplavnim talasima bujičnih tokova, transportu suspendovanog, vučenog i ukupnog nanosa.